qundao/data-zh-poetry huggingface dataset:
郑方二君以生鹧鸪数双见贻赋诗答之·其五
作者：屈大均
朝代：清
体裁：五言律诗

南枝稀越鸟，馀尔鹧鸪群。暖就罗浮日，阳随涨海云。影从荒草合，声向乱峰分。珍重雕笼里，山鸡却羡君。
郑方二君以生鹧鸪数双见贻赋诗答之·其八
作者：屈大均
朝代：清
体裁：五言律诗

归使青娥见，知频唱鹧鸪。斑衣徭女似，香瘴越台无。食岂争鸡口，栖宁嫁雁夫。北禽欺汝者，逐我莫愁孤。
郑方二君以生鹧鸪数双见贻赋诗答之·其六
作者：屈大均
朝代：清
体裁：五言律诗

归为堂上馔，未忍佐膏芗。有幸烹雌妇，无忧啄粟场。华轩供爱玩，故岭绝回翔。翅戒儿童剪，从他锦绣张。
郑方二君以生鹧鸪数双见贻赋诗答之·其四
作者：屈大均
朝代：清
体裁：五言律诗

不少黄茆岭，争山斗一春。为怜苦行路，终日唤征人。挈汝闺帏返，应知饮啄驯。白鹇相伴处，林岫在城闉。
郭君酌我延寿佳酒赋以答之
作者：屈大均
朝代：清
体裁：五言律诗

多君仙酝好，不惜瓮头开。为我斟元气，留春在玉杯。长年凭美禄，名饮见狂才。自此乘佳日，频过踏紫苔。
郭清霞久客常德山中诗以寄之
作者：屈大均
朝代：清
体裁：七言律诗

清高只合漱朝霞，飘泊何须叹暮花。日月亦为天地客，山河未有帝王家。长临澧浦因芳草，渐近黔阳为好砂。幸得山深人迹少，不妨儿女似麇麚。
郴江口
作者：屈大均
朝代：清
体裁：五言律诗

惊涛出江口，一片雪山飞。舟与雷霆斗，人为鱼鳖归。偷生惭有剑，卒岁叹无衣。历尽人间险，吾今解息机。
鄂渚曲
作者：屈大均
朝代：清
体裁：七言绝句

江汉南流有合时，情人咫尺苦生离。散花洲上空相忆，却月城边自不知。
鄗邑
作者：屈大均
朝代：清
体裁：五言律诗

塞北三关没，江南四镇空。至尊频按剑，元老独临戎。龙起黄河雨，狐鸣白草风。千秋台岋嵘，回首鄗城东。
酌贪泉作和人
作者：屈大均
朝代：清
体裁：古风

朝饮贪泉水，暮濯贪泉流。廉夫不可为，仁者皆窃钩。天方授盗蹠，吾介徒罹忧。合浦多明珠，朔漠多貂裘。仲尼思执鞭，况我斗筲俦。
酌酒
作者：屈大均
朝代：清

夕阳帘半捲，楼倚碧桐阴。月上缝衣手，花开酌酒心。萤光沾雨湿，鸟影逐烟深。语罢潮鸡起，星河半欲沉。素馨开向夕，上髻益生香。露已侵罗袂，风犹恋石床。酒边书史足，琴外啸歌长。手弱杯须小，轻摇琥珀光。
酌酒
作者：屈大均
朝代：清
体裁：五言绝句

满酌当秋色，徵歌得丽华。芙蓉犹自醉，讵可不如花。
酌酒·其一
作者：屈大均
朝代：清
体裁：五言律诗

夕阳帘半捲，楼倚碧桐阴。月上缝衣手，花开酌酒心。萤光沾雨湿，鸟影逐烟深。语罢潮鸡起，星河半欲沉。
酌酒·其二
作者：屈大均
朝代：清
体裁：五言律诗

素馨开向夕，上髻益生香。露已侵罗袂，风犹恋石床。酒边书史足，琴外啸歌长。手弱杯须小，轻摇琥珀光。
酌酒与徐抚辰
作者：屈大均
朝代：清
体裁：五言绝句

白发惭春色，愁心似落红。葡萄君不醉，何以受东风。
酒娘
作者：屈大均
朝代：清
体裁：五言律诗

酒娘宜好糯，甜甚出糟时。清浊都难醉，壶觞取自怡。萧骚秋树叶，珍丽节花枝。不饮胡为者，吾生已暮迟。
酒杯子
作者：屈大均
朝代：清
体裁：词

一片愁心，消得几多明月，越罗露下不胜寒。尚凭栏。栖乌与尔最相干，夜夜为侬啼苦，白头谁作故人看。劝加餐。
酒泉子
作者：屈大均
朝代：清
体裁：词

犹记踏青，烟暖三原春正艳，喜泾阳。人尽至，又频阳。二城南北花相向。总是姑苏样。眼纱不戴香鞯上。任端相。
酒泉子 其一 二首
作者：屈大均
朝代：清
体裁：词

不恨啼鹃，苦苦只催春日去，春来只是作春阴。冷难禁。生憎泥陷马蹄深。尽是紫霞红雪□，得归香垒也甘心。燕须寻。
酒泉子 其二 二首
作者：屈大均
朝代：清
体裁：词

最恨蘼芜，消受罗裙双带影，暖风吹去复吹来。在苍苔。踏青争上越王台。蝴蝶不因朝雨散，鹧鸪休为夕阳催。且徘徊。
酒泉子·三原元夕
作者：屈大均
朝代：清
体裁：词

郑国渠边，宝马乱嘶秦月，满城灯挂白杨枝。上元时。弹筝打碟响参差。曲曲口西关外，酒边多半是相思。少人知。
酒泉子·二首
作者：屈大均
朝代：清

不恨啼鹃，苦苦只催春日去，春来只是作春阴。冷难禁。生憎泥陷马蹄深。尽是紫霞红雪□，得归香垒也甘心。燕须寻。最恨蘼芜，消受罗裙双带影，暖风吹去复吹来。在苍苔。踏青争上越王台。蝴蝶不因朝雨散，鹧鸪休为夕阳催。且徘徊。
酒浊
作者：屈大均
朝代：清
体裁：五言律诗

绝与浑河似，絺巾漉不清。白衣难再得，黄菊只空荣。岁俭无香秫，人愁有宝筝。搊弹当月夕，亦复一忘情。
酒熟
作者：屈大均
朝代：清

酒娘新出味如饴，儿女餔糟父啜醨。恨绝秋收红糯少，白衣无复到东篱。空如玉乳甘难饫，不似香醪冽易醺。却爱烧春能爽口，一杯已觉暖氤氲。
酒熟·其一
作者：屈大均
朝代：清
体裁：七言绝句

酒娘新出味如饴，儿女餔糟父啜醨。恨绝秋收红糯少，白衣无复到东篱。
酒熟·其二
作者：屈大均
朝代：清
体裁：七言绝句

空如玉乳甘难饫，不似香醪冽易醺。却爱烧春能爽口，一杯已觉暖氤氲。
酥醪村作
作者：屈大均
朝代：清
体裁：古风

梅花村北酥醪村，家家争酿梅花魂。梅花与酒一时熟，香吹罗浮当朝暾。山人嗜酒日沉湎，醉来跌破苍苔痕。大嚼梅花贪醒酒，消渴之藤穷株根。麻姑酒田亦不远，往来垆侧常鲸吞。麻姑要诗作酒价，一篇动挥千万言。抚掌大笑李太白，眼花落井空昏昏。酒星堕地不归去，化为酒泉长崩奔。文章亦与酒泉似，波涛汹涌倾龙门。白头潦倒每一石，螟蛉果裸淳于髡。呼吸水露作玄碧，骖驾飙车凌昆崙。
酬尹生贻木兰花
作者：屈大均
朝代：清

木兰枝上露瀼瀼，津液因之吸正阳。之子采花数相赠，为怜屈子爱芬芳。屈子餐英自润泽，正阴精蕊在秋花。不如朱夏木兰好，与尔凌朝饮露华。
酬尹生贻木兰花·其一
作者：屈大均
朝代：清
体裁：七言绝句

木兰枝上露瀼瀼，津液因之吸正阳。之子采花数相赠，为怜屈子爱芬芳。
酬尹生贻木兰花·其二
作者：屈大均
朝代：清
体裁：七言绝句

屈子餐英自润泽，正阴精蕊在秋花。不如朱夏木兰好，与尔凌朝饮露华。
酷相思
作者：屈大均
朝代：清
体裁：词

惨淡秋缸花易射。苦风入，从窗罅。悄难睡、无人棋共下。一点雨、芭蕉打。两点雨、芭蕉打。绕齐寒螀啼未罢。各自诉、断肠话。笑孤客、兰房长守寡。一点泪、胭脂洒。两点泪、胭脂洒。
醉乡春
作者：屈大均
朝代：清
体裁：词

最好桂林香酒。擎出玉杯纤手。皎月下，艳花间，随意老人消受。果裸二豪何有。天上酒星吾友。解沉湎，即神仙，醉乡日月谁能取。
醉垂鞭·送别
作者：屈大均
朝代：清
体裁：词

口北武安楼。频频见。如花面。雪絮太轻柔。任风吹御沟。愁听弦上语，声声怨。是云州。莫更向边头。胭脂红易秋。
醉春风
作者：屈大均
朝代：清
体裁：词

乍上嬉春骑。琵琶弹尚未。边人何处最风流，记。记。记。花巷东头，雁门南口，两行妖丽。粉黛嫌香腻。冰雪天然致。未过寒食已栽鞦，戏。戏。戏。休赛身轻，怕他飞燕，有心赠尔。
醉春风·友人饷金陵雪酒
作者：屈大均
朝代：清
体裁：词

春色如眉黛。篘成香可爱。梅花三白总将来，赛。赛。赛。花里封泥，柳边开瓮。客愁全解。叹尔情如海。红友频相赉。可能移得惠山泉，再。再。再。频使溪翁，玉杯长满，玉颜长在。
醉溪
作者：屈大均
朝代：清
体裁：七言绝句

华山谷口醉溪前，手把莲花饮玉泉。玉井流从天井出，酒星光向客星悬。
醉红妆
作者：屈大均
朝代：清
体裁：词

铜盘兽火炽香煤。绕银筝，与金杯。两曹分射一钩来。愁天曙，角声催。风飘帘外雪花回。紫貂冷，苦相偎。暖玉枝枝搔背好，双锦带，为君开。
醉花间
作者：屈大均
朝代：清
体裁：词

花相识。柳相识。无限春颜色。荡漾酒船时，费尽抛香力。将情交玉笛。弄去生生逼。天边月莫圆，留待人圆夕。
醉花阴
作者：屈大均
朝代：清
体裁：词

烟雨台城迷古道。春色几时好。谁使马群多，一片江山，生遍萋萋草。未过寒食莺声老。花发应须蚤。处处是边阴，垂柳垂杨，不为江南扫。
醉花阴·以竹节大斗为元兄寿
作者：屈大均
朝代：清
体裁：词

一节琅玕开大斗。斟汝满春酒。金老饱风霜，磨用阴山，玉爪清光透。龙公早向罗浮取。光怪像灵寿。叶大似芭蕉，倦作荷筒，更可娱黄耇。
醉花阴·翡翠
作者：屈大均
朝代：清
体裁：词

雄缥雌青相掩映。爱杀银塘镜。日夕浣清波，春羽秋毛，个是佳人命。珍珠一一皆穿竟，无尔妆难靓。点缀九鸾钗，叶淡花浓，要与春光竞。
醉落魄
作者：屈大均
朝代：清
体裁：词

飞花如许。无多紫燕难衔汝。春归谁作婵娟主。愿似游丝，长绊郎风絮。韶光误尽因烟雨。并刀已剪愁千缕。情多恐化相思树。人可催归，会逐啼鹃去。
醉落魄
作者：屈大均
朝代：清
体裁：词

黄鹂弄舌。指头啼得春光热。离愁不到郎边说。梅子青青，打起穿花叶。棠梨著泪成红雪。为侬衔得胭脂血。天涯报道情难绝。颐似沉香，声熟都成结。
醉蓬莱·落花
作者：屈大均
朝代：清
体裁：词

问流莺何事，只管声声，与花深语。花落休多，令流莺无主。多谢东风，吹来红片，染一园朝雨。拾得香魂，乳泉三浴，黄沉薰汝。更用哥窑，古瓷三两，瘗取残英，带丝连絮。大石楼边，有麻姑妆处。紫凤青鸾，尽教衔玉，早美人香土。一卷金荃，两枝瑶管，殉君应许。
采珠词
作者：屈大均
朝代：清

合浦秋清水不波，月中珠蚌晒珠多。光含白露生琼海，色似明霞接绛河。中秋月满珠同满，吐纳清光一一开。明月本为珠作命，明珠元以月为胎。珠池千里水茫茫，蚌蛤秋来食月光。取水月中珠有孕，精华一片与天长。家家养得采珠儿，兼采珊瑚石上枝。珠母多生珠子树，海中攀折少人知。暮春争赛白龙池，挂席乘潮采不迟。千尺螺筐垂海底，翻波不使大鱼知。珠市西头近接城，客餐珠肉当琼英。廉州个个珠娘媚，祗为珠池水色清。
采珠词·其一
作者：屈大均
朝代：清
体裁：七言绝句

合浦秋清水不波，月中珠蚌晒珠多。光含白露生琼海，色似明霞接绛河。
采珠词·其三
作者：屈大均
朝代：清
体裁：七言绝句

珠池千里水茫茫，蚌蛤秋来食月光。取水月中珠有孕，精华一片与天长。
采珠词·其二
作者：屈大均
朝代：清
体裁：七言绝句

中秋月满珠同满，吐纳清光一一开。明月本为珠作命，明珠元以月为胎。
采珠词·其五
作者：屈大均
朝代：清
体裁：七言绝句

暮春争赛白龙池，挂席乘潮采不迟。千尺螺筐垂海底，翻波不使大鱼知。
采珠词·其六
作者：屈大均
朝代：清
体裁：七言绝句

珠市西头近接城，客餐珠肉当琼英。廉州个个珠娘媚，祗为珠池水色清。
采珠词·其四
作者：屈大均
朝代：清
体裁：七言绝句

家家养得采珠儿，兼采珊瑚石上枝。珠母多生珠子树，海中攀折少人知。
采石题太白祠
作者：屈大均
朝代：清

才人自古蛟龙得，太白三闾两水仙。辞赋已同双日月，精灵还作一山川。江间绝壁丹青出，木末飞楼俎豆悬。千载人称诗圣好，风流长在少陵前。英雄有命在文章，岂惜飘零蜀道长。谈笑不须同太傅，功名自可与汾阳。青莲一去无仙客，金粟重来只醉乡。白玉盘中双照影，输君华发似秋霜。牛渚西江月色新，清光长见谪仙人。诗多讽谏因天宝，道在佯狂得季真。金铉已销飞燕口，锦袍空映凤凰身。垂辉不用多删述，天与英雄只老春。乐府篇篇是楚辞，湘累之后汝为师。鸟栖岂写亡吴怨，猿啸惟传幸蜀悲。烟水苍茫投赋地，霜林寂历礼魂时。重华一别无消息，终古龙鱼恨在兹。
采石题太白祠·其一
作者：屈大均
朝代：清
体裁：七言律诗

才人自古蛟龙得，太白三闾两水仙。辞赋已同双日月，精灵还作一山川。江间绝壁丹青出，木末飞楼俎豆悬。千载人称诗圣好，风流长在少陵前。
采石题太白祠·其三
作者：屈大均
朝代：清
体裁：七言律诗

牛渚西江月色新，清光长见谪仙人。诗多讽谏因天宝，道在佯狂得季真。金铉已销飞燕口，锦袍空映凤凰身。垂辉不用多删述，天与英雄只老春。
采石题太白祠·其二
作者：屈大均
朝代：清
体裁：七言律诗

英雄有命在文章，岂惜飘零蜀道长。谈笑不须同太傅，功名自可与汾阳。青莲一去无仙客，金粟重来只醉乡。白玉盘中双照影，输君华发似秋霜。
采石题太白祠·其四
作者：屈大均
朝代：清
体裁：七言律诗

乐府篇篇是楚辞，湘累之后汝为师。鸟栖岂写亡吴怨，猿啸惟传幸蜀悲。烟水苍茫投赋地，霜林寂历礼魂时。重华一别无消息，终古龙鱼恨在兹。
采药
作者：屈大均
朝代：清
体裁：五言律诗

采药复何事，持筐入翠微。平生多远志，白首未当归。露湿花粘足，云乾月在衣。蝉声与流水，自喜赏音希。
采药西宁承张大令使君命其侄孙豫表陪探燕子岩大峒龙井诸胜
作者：屈大均
朝代：清

泷东与泷西，岩嶂蔽天起。泷西林木深，窈冥数百里。城与白云争，所得尺有咫。猿鸟欺吏人，峰峦压厅事。开辟未百载，夷椎尚多鄙。使君造草昧，雷雨自兹始。仁声务洋溢，文教期光被。我来听鸣琴，泠泠匪山水。先王风未绝，咏歌日盈耳。相赏在无言，唱叹亦有以。郊坰富丘壑，先导命犹子。枫叶作香饭，笋篮代玉趾。衣裳湿岚翠，杖屦沾泥滓。石窟俯身入，洞天穿地底。绝壁攀莓苔，幽丛掇花蕊。奇葩爱无名，大药疑不死。猴姜既蔓引，凤竻复披靡。兰青翡翠同，竹大笼䈡似。松栝互支拄，麇麚或腾倚。郁鸡惊出林，白鹇冒其尾。山鹕解媚人，孔雀可驱使。飞崖畏足践，盘石若棋累。方圆竞相叠，大小皆竦峙。鬼神所荡踏，风雨或迁徙。陟高眺锦石，特立牂牁沚。玉表何峨峨，翠屏复几几。汉臣昔封植，功可铜标拟。蒲桃裹宫锦，五彩绚峛崺。泷西夙望秩，山宗实在此。罗旁九九曲，势至咽喉止。汹涌千万嶂，所赖一柱砥。使君天下才，今乃在蛮俚。亦如陆大夫，区区至交阯。峻极持崧高，英灵作南纪。注以洪河流，波涛沃疮痏。恩膏随沓潮，以及我桑梓。汤沐不在多，锦石亦可喜。肯钖一陂陀，当尽树兰芷。来为泷西氓，殷勤负耒耜。
采药西宁承张大令使君命其侄孙豫表陪探燕子岩大峒龙井诸胜
作者：屈大均
朝代：清
体裁：古风

泷东与泷西，岩嶂蔽天起。泷西林木深，窈冥数百里。城与白云争，所得尺有咫。猿鸟欺吏人，峰峦压厅事。开辟未百载，夷椎尚多鄙。使君造草昧，雷雨自兹始。仁声务洋溢，文教期光被。我来听鸣琴，泠泠匪山水。先王风未绝，咏歌日盈耳。相赏在无言，唱叹亦有以。郊坰富丘壑，先导命犹子。枫叶作香饭，笋篮代玉趾。衣裳湿岚翠，杖屦沾泥滓。石窟俯身入，洞天穿地底。绝壁攀莓苔，幽丛掇花蕊。奇葩爱无名，大药疑不死。猴姜既蔓引，凤竻复披靡。兰青翡翠同，竹大笼䈡似。松栝互支拄，麇麚或腾倚。郁鸡惊出林，白鹇冒其尾。山鹕解媚人，孔雀可驱使。飞崖畏足践，盘石若棋累。方圆竞相叠，大小皆竦峙。鬼神所荡踏，风雨或迁徙。陟高眺锦石，特立牂牁沚。玉表何峨峨，翠屏复几几。汉臣昔封植，功可铜标拟。蒲桃裹宫锦，五彩绚峛崺。泷西夙望秩，山宗实在此。罗旁九九曲，势至咽喉止。汹涌千万嶂，所赖一柱砥。使君天下才，今乃在蛮俚。亦如陆大夫，区区至交阯。峻极持崧高，英灵作南纪。注以洪河流，波涛沃疮痏。恩膏随沓潮，以及我桑梓。汤沐不在多，锦石亦可喜。肯锡一陂陀，当尽树兰芷。来为泷西氓，殷勤负耒耜。
采莲号子
作者：屈大均
朝代：清
体裁：七言绝句

花茎虽比叶茎长，花气何如叶气香。寄语溪边采莲女，留将叶叶覆鸳鸯。
采莲曲
作者：屈大均
朝代：清

采花莫采叶，采叶恐伤藕。藕中多乱丝，缠绵那得久。莲白多生花，莲红多生子。采白莫采红，留红在叶底。种菱水宜浅，种藕水宜深。白白无人见，淤泥识此心。水肥多并蒂，色映白成红。叶大偏宜藕，田田满浦东。
采莲曲·其一
作者：屈大均
朝代：清
体裁：五言绝句

采花莫采叶，采叶恐伤藕。藕中多乱丝，缠绵那得久。
采莲曲·其三
作者：屈大均
朝代：清
体裁：五言绝句

种菱水宜浅，种藕水宜深。白白无人见，淤泥识此心。
采莲曲·其二
作者：屈大均
朝代：清
体裁：五言绝句

莲白多生花，莲红多生子。采白莫采红，留红在叶底。
采莲曲·其四
作者：屈大均
朝代：清
体裁：五言绝句

水肥多并蒂，色映白成红。叶大偏宜藕，田田满浦东。
采菊不得
作者：屈大均
朝代：清
体裁：五言绝句

欲泛忘忧物，秋英采掇难。道旁多苦薏，亦作菊花看。
采菖蒲作
作者：屈大均
朝代：清
体裁：古风

菖蒲何葑茸，郁生南涧曲。三花凌紫烟，九节削青玉。采采临寒泉，因以濯吾足。死生虽已齐，长年亦所欲。仙人安期子，与尔聊餐服。
重寄姚石埭
作者：屈大均
朝代：清

闻君挹丹溜，日夕讼堂閒。人道罗浮月，飞来天柱间。子安有黄鹄，肯送故人还。还及梅花发，朱明更掩关。信陵去已久，高义在夫君。我亦屠沽者，诸侯莫不闻。昔劳赠长剑，今岂若浮云。歧路怀知己，踟蹰向夕曛。
重寄姚石埭·其一
作者：屈大均
朝代：清
体裁：五言律诗

闻君挹丹溜，日夕讼堂閒。人道罗浮月，飞来天柱间。子安有黄鹄，肯送故人还。还及梅花发，朱明更掩关。
重寄姚石埭·其二
作者：屈大均
朝代：清
体裁：五言律诗

信陵去已久，高义在夫君。我亦屠沽者，诸侯莫不闻。昔劳赠长剑，今岂若浮云。歧路怀知己，踟蹰向夕曛。
重至何仙姑坛作
作者：屈大均
朝代：清

逍遥爱向女仙坛，玉井真同华顶看。气涌天花三窦小，光含云母一泓寒。无烦冰雪求姑射，解饮清泠即大丹。素绠金瓶争汲取，莓苔休滑碧栏杆。蓬瀛只在相江湄，羽化云含少女姿。石鼓虚无被发影，玉盆荡漾洗头时。无多水碧金膏诀，绝妙芙蓉白雪辞。终古仙灵多阒寂，笑他香雨逐瑶姬。凤子初生即羽翰，龙孙未老已檀栾。月中自解飞金镜，天上何劳坠玉棺。萼绿早归瑶水去，麻姑时上石楼看。阿琼漫把箫声寄，吹彻笼葱夜夜寒。瑶坛东北是罗浮，仙女殷勤为二楼。飞雪不教萧史赠，采珠那与宓妃游。纷纷作使来么凤，一一翾飞向药洲。轻举只须能服食，羽人何必问丹丘。少好仙颜旭日红，丹成早遣密香通。龟台太妙依尊母，凤笈青真掌小童。故宅秋馀金井月，荒台夜引玉萧风。自惭玉斧犹尸浊，未得攀鸾上碧空。
重至何仙姑坛作·其一
作者：屈大均
朝代：清
体裁：七言律诗

逍遥爱向女仙坛，玉井真同华顶看。气涌天花三窦小，光含云母一泓寒。无烦冰雪求姑射，解饮清泠即大丹。素绠金瓶争汲取，莓苔休滑碧栏杆。
重至何仙姑坛作·其三
作者：屈大均
朝代：清
体裁：七言律诗

凤子初生即羽翰，龙孙未老已檀栾。月中自解飞金镜，天上何劳坠玉棺。萼绿早归瑶水去，麻姑时上石楼看。阿琼漫把箫声寄，吹彻笼葱夜夜寒。
重至何仙姑坛作·其二
作者：屈大均
朝代：清
体裁：七言律诗

蓬瀛只在相江湄，羽化云含少女姿。石鼓虚无被发影，玉盆荡漾洗头时。无多水碧金膏诀，绝妙芙蓉白雪辞。终古仙灵多阒寂，笑他香雨逐瑶姬。
重至何仙姑坛作·其五
作者：屈大均
朝代：清
体裁：七言律诗

少好仙颜旭日红，丹成早遣密香通。龟台太妙依尊母，凤笈青真掌小童。故宅秋馀金井月，荒台夜引玉萧风。自惭玉斧犹尸浊，未得攀鸾上碧空。
重至何仙姑坛作·其四
作者：屈大均
朝代：清
体裁：七言律诗

瑶坛东北是罗浮，仙女殷勤为二楼。飞雪不教萧史赠，采珠那与宓妃游。纷纷作使来么凤，一一翾飞向药洲。轻举只须能服食，羽人何必问丹丘。
重至白门宿余鸿客山堂作
作者：屈大均
朝代：清
体裁：五言律诗

五十忽已至，吾生安所归。荀卿方好学，伯玉未知非。雨雪双青鬓，春秋一白衣。无成空老大，何以慰庭闱。
重至白门宿余鸿客山堂作
作者：屈大均
朝代：清
体裁：古风

白下啼乌地，愁人自六朝。秋声将落叶，此度益萧萧。山鬼弄魂梦，草虫悲寂寥。那知垂老客，有道在渔樵。
重至都虚观作
作者：屈大均
朝代：清

石势盘回下翠微，峰峰有瀑似烟霏。参差古木穿松出，掩映寒花间叶飞。白发休教毛女笑，黄冠好逐羽人归。仙坛岁久无香火，欲扫莓苔恐湿衣。仙山镇日白云封，磴道依稀四百重。分去祗成双瀑布，合来元是一芙蓉。台边月作麻姑镜，洞口风为羽客钟。古观无人黄叶满，鹿麑行处有遗踪。
重至都虚观作·其一
作者：屈大均
朝代：清
体裁：七言律诗

石势盘回下翠微，峰峰有瀑似烟霏。参差古木穿松出，掩映寒花间叶飞。白发休教毛女笑，黄冠好逐羽人归。仙坛岁久无香火，欲扫莓苔恐湿衣。
重至都虚观作·其二
作者：屈大均
朝代：清
体裁：七言律诗

仙山镇日白云封，磴道依稀四百重。分去祗成双瀑布，合来元是一芙蓉。台边月作麻姑镜，洞口风为羽客钟。古观无人黄叶满，鹿麑行处有遗踪。
重赋梅花为陈伯子寿
作者：屈大均
朝代：清
体裁：五言律诗

两度梅花发，相将紫塞看。移来浮峤月，为尔不知寒。积雪含春色，微风落玉盘。平生无可赠，惟有此琅玕。
重过易水
作者：屈大均
朝代：清
体裁：七言律诗

年年易水吊荆轲，总奏平生变徵歌。上谷悲风吹泪尽，紫荆斜日傍愁多。骅骝老去空知路，鸿鹄高飞亦受罗。好向城西更沽酒，英雄惟有玉颜酡。
重阳后一日承见堂枉顾花下分得六鱼
作者：屈大均
朝代：清
体裁：五言律诗

坐爱林间石，莓苔冷有馀。霜甘花易食，露湿叶难书。黄菊日以好，白衣君莫疏。重阳虽已过，无酒亦愁予。
野宿荔浦作
作者：屈大均
朝代：清
体裁：五言律诗

夜宿帐房小，天寒多野风。卧看珠斗落，吟使绿尊空。欲战愁兵少，将归望路通。故乡怜有母，辛苦忆军中。
野花
作者：屈大均
朝代：清
体裁：五言律诗

花爱无名好，维舟折数枝。东家嫌太赤，北地恨多脂。峡外人争看，溪中女不知。玉颜殊寂寞，似在苧萝时。
野菊
作者：屈大均
朝代：清

苦苡生宜野，无心篱落间。只因甘味少，得使冷香閒。兰已当门尽，松犹待客还。萧疏簪数朵，未觉鬓毛斑。何妨同野草，岁晚为谁贞。蒂已平生苦，花犹一日荣。东篱无此种，靖节未知名。珍重过霜雪，微芳莫自轻。
野菊
作者：屈大均
朝代：清

野菊丛丛委道傍，花虽细朵亦芬芳。朝分蔓草惟零露，暮得空林是夕阳。佳色恨无彭泽见，落英疑有大夫香。生来苦薏谁能识，欲寄幽人隔水乡。重阳节后汝先寒，甘苦念霜满玉盘。岂必东篱方可采，未须南楚已堪餐。浮沉片片宜兰酒，黄白枝枝称箨冠。野外无人香更甚，移根休使近雕栏。
野菊·其一
作者：屈大均
朝代：清
体裁：五言律诗

苦苡生宜野，无心篱落间。只因甘味少，得使冷香閒。兰已当门尽，松犹待客还。萧疏簪数朵，未觉鬓毛斑。
野菊·其一
作者：屈大均
朝代：清
体裁：七言律诗

野菊丛丛委道傍，花虽细朵亦芬芳。朝分蔓草惟零露，暮得空林是夕阳。佳色恨无彭泽见，落英疑有大夫香。生来苦薏谁能识，欲寄幽人隔水乡。
野菊·其二
作者：屈大均
朝代：清
体裁：五言律诗

何妨同野草，岁晚为谁贞。蒂已平生苦，花犹一日荣。东篱无此种，靖节未知名。珍重过霜雪，微芳莫自轻。
野菊·其二
作者：屈大均
朝代：清
体裁：七言律诗

重阳节后汝先寒，甘苦念霜满玉盘。岂必东篱方可采，未须南楚已堪餐。浮沉片片宜兰酒，黄白枝枝称箨冠。野外无人香更甚，移根休使近雕栏。
金凫曲
作者：屈大均
朝代：清
体裁：七言绝句

雨声滴遍曲栏杆，灯灺香消梦未安。帐底金凫谁得似，无情偏暖有情寒。
金山
作者：屈大均
朝代：清
体裁：五言律诗

路入金山口，丰碑野火焚。苔侵香水院，潭起黑龙云。岳势当燕去，河流入塞分。行人多再拜，天下大师坟。
金山口恭谒天下大师墓
作者：屈大均
朝代：清
体裁：七言律诗

让帝飘零海峤东，龙归犹识未央宫。风雷岂敢疑周旦，禾黍何当怨狡童。父老争迎灵鹫锡，山河如弃鼎湖弓。伤心陵墓无封树，秋草离离白露中。
金缕曲·旧院
作者：屈大均
朝代：清
体裁：词

淮水秦时水。接青溪、烟波九曲，影含苍翠。一代红颜曲中尽，犹记金陵四美。有阿马、班如堂里。兰草枝枝薰赋客，凤凰毛，一半分沙喜。无数女，砑笺纸。歌楼舞榭今馀几。只桃根、当年渡处，尚馀香腻。三摺画桥依然在，踏断长忧朔骑。又惹得、鸳鸯惊起。明月小姑来复往，鼓箜篌、楚调应相倚。魂缥缈，欲招尔。
金菊对芙蓉·本意
作者：屈大均
朝代：清
体裁：词

香沁疏篱，菊英谁伴，芙蓉千瓣含烟。与鹅黄相映，弄粉争妍。朱颜一日能三醉，向白衣，笑更嫣然。九华佳色，玉杯共泛，不觉忘天。折取插鬓翩翩。向酒家乱掷，胜似金钱。与新辞芳艳，分付婵娟。长红小白同低唱，更一朵、当锦双缠。拒霜辛苦，因公晚景，一倍相怜。
金菊对芙蓉·蒲衣纳姬，赠之
作者：屈大均
朝代：清
体裁：词

桃叶蠲愁，柳枝销恨，不须萱树兰房。正桐初乳子，蕉早甜娘。椰中更有同心物，尽纤手，日日持浆。休穿玉指，未缝狄布，先绣琴囊。怜惜小小娥光，且缓教顾兔，在月中央。但眉描五岳，衣渲三湘。青丝角髻捐巾粉，待入山、同扫丹床。休师素女，令伊情好，长似探汤。
金陵曲送客返金陵
作者：屈大均
朝代：清

文德桥东武定西，灯船高与画楼齐。笙歌声满秦淮水，惊起啼乌不得栖。雨雪官街夜市寒，六朝灯火未曾残。城南步马还城北，廿四航边次第看。乌衣朱雀御桥通，六代精灵在月中。亡国只馀春草色，青青长向景阳宫。花间擎出玉盘迟，正是江南九熟时。灵谷樱桃春不荐，杜鹃啼断御园枝。丽华兰麝在荒丘，光气长如匹练流。南国美人元有数，江东天子自无愁。金吾旧有四花园，东在青溪故址存。不到太平歌舞地，从何沾洒列朝恩。玉溆金塘濯锦馀，武宗曾此得金鱼。紫云一片钟山至，长向楼端护御书。长板桥通太液流，月明游女满桥头。中山画舫随人坐，东泛青溪西莫愁。飞桥三折逐溪长，红杏千株落水香。十里溪云连古木，阴森不见帝城墙。白鹭芳洲廿里长，家家花发暖飞香。轻舟未忍随潮去，公主坟西吊夕阳。
金陵曲送客返金陵·其一
作者：屈大均
朝代：清
体裁：七言绝句

文德桥东武定西，灯船高与画楼齐。笙歌声满秦淮水，惊起啼乌不得栖。
金陵曲送客返金陵·其七
作者：屈大均
朝代：清
体裁：七言绝句

玉溆金塘濯锦馀，武宗曾此得金鱼。紫云一片钟山至，长向楼端护御书。
金陵曲送客返金陵·其三
作者：屈大均
朝代：清
体裁：七言绝句

乌衣朱雀御桥通，六代精灵在月中。亡国只馀春草色，青青长向景阳宫。
金陵曲送客返金陵·其九
作者：屈大均
朝代：清
体裁：七言绝句

飞桥三折逐溪长，红杏千株落水香。十里溪云连古木，阴森不见帝城墙。
金陵曲送客返金陵·其二
作者：屈大均
朝代：清
体裁：七言绝句

雨雪官街夜市寒，六朝灯火未曾残。城南步马还城北，廿四航边次第看。
金陵曲送客返金陵·其五
作者：屈大均
朝代：清
体裁：七言绝句

丽华兰麝在荒丘，光气长如匹练流。南国美人元有数，江东天子自无愁。
金陵曲送客返金陵·其八
作者：屈大均
朝代：清
体裁：七言绝句

长板桥通太液流，月明游女满桥头。中山画舫随人坐，东泛青溪西莫愁。
金陵曲送客返金陵·其六
作者：屈大均
朝代：清
体裁：七言绝句

金吾旧有四花园，东在青溪故址存。不到太平歌舞地，从何沾洒列朝恩。
金陵曲送客返金陵·其十
作者：屈大均
朝代：清
体裁：七言绝句

白鹭芳洲廿里长，家家花发暖飞香。轻舟未忍随潮去，公主坟西吊夕阳。
金陵曲送客返金陵·其四
作者：屈大均
朝代：清
体裁：七言绝句

花间擎出玉盘迟，正是江南九熟时。灵谷樱桃春不荐，杜鹃啼断御园枝。
金陵送蓝子
作者：屈大均
朝代：清

故园荔子正鲜红，汝返闽中我粤中。此地杨梅那得似，荷花虽好酒樽空。秣陵为客总途穷，才技如君恨太工。自昔黄金天最爱，艰难不肯与英雄。
金陵送蓝子·其一
作者：屈大均
朝代：清
体裁：七言绝句

故园荔子正鲜红，汝返闽中我粤中。此地杨梅那得似，荷花虽好酒樽空。
金陵送蓝子·其二
作者：屈大均
朝代：清
体裁：七言绝句

秣陵为客总途穷，才技如君恨太工。自昔黄金天最爱，艰难不肯与英雄。
金鱼
作者：屈大均
朝代：清
体裁：五言律诗

鱼好怜虾尾，金红更上鳞。双双初咬子，一一不惊人。荷小无藏处，菱多亦碍身。月光为饮食，夜半出青蘋。
金鱼池和人
作者：屈大均
朝代：清

槐柳天坛下，朱明暑气蒸。银灯烧夜月，铜椀卖春冰。苏合裘初解，芙蓉舫可乘。美人油壁至，多自越西陵。
金鱼池和人
作者：屈大均
朝代：清
体裁：五言律诗

槐柳天坛下，朱明暑气蒸。银灯烧夜月，铜碗卖春冰。苏合裘初解，芙蓉舫可乘。美人油壁至，多自越西陵。
钓台
作者：屈大均
朝代：清
体裁：五言律诗

富春山万叠，雪映钓台青。予若桐江月，长随汉客星。寒猿吟石壁，白鹭落沙汀。渔父频招手，回舟入杳冥。
钗头凤 其一 二首
作者：屈大均
朝代：清
体裁：词

春毛靓。黄茸映。闻香不觉花开顶。炉烟大。舒翎待。水沉魂气。那飞帘外。在。在。在。长垂影。双双并。心香吞吐香为命。浮琼海。明珠买。桐花生长，美人簪戴。爱。爱。爱。
钗头凤·二首
作者：屈大均
朝代：清

春毛靓。黄茸映。闻香不觉花开顶。炉烟大。舒翎待。水沉魂气。那飞帘外。在。在。在。长垂影。双双并。心香吞吐香为命。浮琼海。明珠买。桐花生长，美人簪戴。爱。爱。爱。当钗立。花慵拾。倒开红羽双烟入。沉栈气。成心字。氤氲终日，不离香翅。戏。戏。戏。餐琼粒。入相习。不栖枝上愁花湿。铜炉器。添兰桂。殷勤幺凤，口珠衔媚。记。记。记。
钗头凤·其二
作者：屈大均
朝代：清
体裁：词

当钗立。花慵拾。倒开红羽双烟入。沉栈气。成心字。氤氲终日，不离香翅。戏。戏。戏。餐琼粒。入相习。不栖枝上愁花湿。铜炉器。添兰桂。殷勤幺凤，口珠衔媚。记。记。记。
钟山
作者：屈大均
朝代：清

高高双巘削屏风，紫翠晴飞万井中。一自轩皇成宝鼎，遂开天阙作玄宫。千秋龙虎归真主，六代烟花送狡童。岁岁貂珰驰传至，樱桃春荐思无穷。苍苍辇路但斜晖，月出衣冠事已非。六代松楸辞玉殿，中峰阴雨见龙旂。蛮奴小队呼鹰过，汉女春魂化燕归。多少哀笳吹不散，五云犹绕御床飞。
钟山·其一
作者：屈大均
朝代：清
体裁：七言律诗

高高双巘削屏风，紫翠晴飞万井中。一自轩皇成宝鼎，遂开天阙作玄宫。千秋龙虎归真主，六代烟花送狡童。岁岁貂珰驰传至，樱桃春荐思无穷。
钟山·其二
作者：屈大均
朝代：清
体裁：七言律诗

苍苍辇路但斜晖，月出衣冠事已非。六代松楸辞玉殿，中峰阴雨见龙旂。蛮奴小队呼鹰过，汉女春魂化燕归。多少哀笳吹不散，五云犹绕御床飞。
钟山和杜子
作者：屈大均
朝代：清
体裁：七言律诗

钟山绵亘接三山，势作金城紫翠环。牛首尚馀双阙在，龙髯祗得一人攀。二陵时食樱桃外，六代春魂燕子间。佳气郁葱浮万户，未应弓剑至今閒。
钦州
作者：屈大均
朝代：清
体裁：五言律诗

野外稀禾黍，城中但橐驼。愁闻新战斗，忍见旧山河。荒服馀交趾，将军忆伏波。南征遗玉笛，犹奏武陵歌。
钱塘观潮
作者：屈大均
朝代：清

子胥乘白马，天上涌潮来。雷破江门出，风吹地轴回。孤舟凌喷薄，长笛引凄哀。欲作枚乘赋，先挥张翰杯。千里江潮势，奔腾禹穴前。蛟龙争水国，雷雨战空天。长剑中流拔，孤帆落日悬。谁言天堑险，飞渡有苻坚。
钱塘观潮 其三 赠郭子皋旭
作者：屈大均
朝代：清
体裁：五言律诗

怜才惟越女，女出琵琶洲。高义绿珠似，姑苏无与俦。相逢若凫藻，比翼向珠丘。会有容成术，令君再黑头。
钱塘观潮 其三 赠郭子皋旭
作者：屈大均
朝代：清

怜才惟越女，女出琵琶洲。高义绿珠似，姑苏无与俦。相逢若凫藻，比翼向珠丘。会有容成术，令君再黑头。黑水黄沙满塞天，穹庐深处一灯然。三更望断罗浮月，十载吞残北海毡。水月道场宜宴坐，山林心史好重编。苏卿有节终归汉，只是须眉白可怜。江山战后不堪哀，甘露门当朔漠开。铁骑千群迎锡坐，貂裘百匝献酥来。玉关此日春风满，华表何年白鹤回。西向燕山休怅望，夕阳方下赫连台。
钱塘观潮·其一
作者：屈大均
朝代：清
体裁：五言律诗

子胥乘白马，天上涌潮来。雷破江门出，风吹地轴回。孤舟凌喷薄，长笛引凄哀。欲作枚乘赋，先挥张翰杯。
钱塘观潮·其二
作者：屈大均
朝代：清
体裁：五言律诗

千里江潮势，奔腾禹穴前。蛟龙争水国，雷雨战空天。长剑中流拔，孤帆落日悬。谁言天堑险，飞渡有苻坚。
钱烈女哀词
作者：屈大均
朝代：清

佳人能独立，不肯嫁乌孙。九死传闺烈，三春吊墓门。珠归天帝掌，花逐雒妃魂。词客题黄绢，丰碑照古原。一代汉宗臣，衣冠冢与邻。兰心忧社稷，漆室抱经纶。惨淡扬州月，萧条邗水春。东南佳丽尽，馀尔露筋人。芜城经百战，血满玉勾斜。死畏留青冢，生忧玷白华。缇萦能代父，蔡琰不宜家。玉石同焚后，芳声振海涯。
钱烈女哀词·其一
作者：屈大均
朝代：清
体裁：五言律诗

佳人能独立，不肯嫁乌孙。九死传闺烈，三春吊墓门。珠归天帝掌，花逐雒妃魂。词客题黄绢，丰碑照古原。
钱烈女哀词·其三
作者：屈大均
朝代：清
体裁：五言律诗

芜城经百战，血满玉勾斜。死畏留青冢，生忧玷白华。缇萦能代父，蔡琰不宜家。玉石同焚后，芳声振海涯。
钱烈女哀词·其二
作者：屈大均
朝代：清
体裁：五言律诗

一代汉宗臣，衣冠冢与邻。兰心忧社稷，漆室抱经纶。惨淡扬州月，萧条邗水春。东南佳丽尽，馀尔露筋人。
铁桥
作者：屈大均
朝代：清

二山相接处，赖有一飞桥。天作罗浮带，无令逐海潮。浮山不复浮，与罗合为一。若非一铁桥，安得如胶漆。罗浮若夫妇，一合不复离。只恐蛾桥断，大川来间之。罗主浮为客，相依甚有情。一桥通血脉，终古似云横。桥下一飞泉，散为诸瀑布。泉界罗与浮，仙人不得度。
铁桥·其一
作者：屈大均
朝代：清
体裁：五言绝句

二山相接处，赖有一飞桥。天作罗浮带，无令逐海潮。
铁桥·其三
作者：屈大均
朝代：清
体裁：五言绝句

罗浮若夫妇，一合不复离。只恐蛾桥断，大川来间之。
铁桥·其二
作者：屈大均
朝代：清
体裁：五言绝句

浮山不复浮，与罗合为一。若非一铁桥，安得如胶漆。
铁桥·其五
作者：屈大均
朝代：清
体裁：五言绝句

桥下一飞泉，散为诸瀑布。泉界罗与浮，仙人不得度。
铁桥·其四
作者：屈大均
朝代：清
体裁：五言绝句

罗主浮为客，相依甚有情。一桥通血脉，终古似云横。
铜马门
作者：屈大均
朝代：清
体裁：五言律诗

铜马门前望，风沙惨不开。昭王无旧墓，郭隗有荒台。断雁冲云去，妖狐渡水来。凄凉蒿里上，多少霸王才。
银山
作者：屈大均
朝代：清
体裁：七言律诗

银山拔地亦三峰，铁壁横天定万重。盗贼只能资大漠，貂珰那得与居庸。凄凉九塞风烟在，咫尺诸陵紫翠封。云似牛羊秋更起，笳吹不散满芙蓉。
银河曲
作者：屈大均
朝代：清
体裁：古风

万里银河接凤城，迢迢怅望不胜情。生作仙灵偏独宿，天公何苦累双星。为天耕织辛勤绝，一年一夕还呜咽。谁言天上暂生离，胜似人间长死别。人间死别又吞声，泪逐银河地下倾。荷鼓有妃仍命薄，匏瓜无匹肯心平。相隔盈盈才一水，何如泉路数千里。紫圭烟化绿珠沉，再见容华终已矣。清浅河精本易乾，何须乌鹊日盘桓。填河肯用支机石，会见桥飞胜羽翰。将牛更饮银河尽，天罪多情应不忍。本是牵牛贵莫当，化为沐犊穷堪悯。玉手回旋作七襄，长空日夕锦霞张。难将绮绣偿天债，皇穹何不重文章。浣纱水冷谁知汝，胍胍灵仇不得语。龙镳不解逐浮槎，逃向人边依海渚。双精曾降黄姑地，金篦划河阻天使。河名百沸至今传，牛女有祠人尽祀。窃药嫦娥路不迷，蟾兔宫中容叛妻。不闻天帝罪奔月，天仙偏遣守空闺。香华既有芳祠在，七夕不须针缕待。丈夫况作馆甥来，帝子应教须女代。女儿乞巧且逡巡，巧得蟢丝祗误人。宝家枉自回文妙，卢女虚传飞盖神。指间织锦称机绝，岂是星光长照身。缣素不劳分丈尺，旧人争得白头新。自古才贤罕嘉耦，生逢寡宿难消受。安仁悼俪为姿研，诸葛求婚须貌丑。而今倘欲娶姬姜，先乞双星与年寿。
银瓶滩口号
作者：屈大均
朝代：清
体裁：七言绝句

银瓶不解泻流霞，春水空然滚白沙。如此风波宜一醉，醉眠江底眼生花。
银钱山
作者：屈大均
朝代：清

银钱苍翠里，先帝有攒宫。衰草萦金缕，高天堕宝弓。辽阳来猎火，秦地起悲风。心共桑乾水，千秋绕汉宫。不及东西井，峨峨享殿开。单于封树去，故老岁时来。万古啼乌怨，三秋落木哀。中涓陪玉匣，谁奠白蘋杯。渴葬春秋恨，干戈礼未成。一抔秋草满，万里朔云平。白日沉蒿里，青山断宝城。微臣有兰杜，何处荐皇英。
银钱山·其一
作者：屈大均
朝代：清
体裁：五言律诗

银钱苍翠里，先帝有攒宫。衰草萦金缕，高天堕宝弓。辽阳来猎火，秦地起悲风。心共桑乾水，千秋绕汉宫。
银钱山·其三
作者：屈大均
朝代：清
体裁：五言律诗

渴葬春秋恨，干戈礼未成。一抔秋草满，万里朔云平。白日沉蒿里，青山断宝城。微臣有兰杜，何处荐皇英。
银钱山·其二
作者：屈大均
朝代：清
体裁：五言律诗

不及东西井，峨峨享殿开。单于封树去，故老岁时来。万古啼乌怨，三秋落木哀。中涓陪玉匣，谁奠白蘋杯。
锦堂春慢·贺廖君新宅
作者：屈大均
朝代：清
体裁：词

地是兰湖，城当穗洞，华堂新见翚飞。羡王家春燕，复返乌衣。碣石宫边久客，浮丘市上初归。镇向花林偃卧，长弄瑶簪，长弄珠徽。锦里先生接近，又青莲白苧，词笔同嬉。笑桐孙百尺，桂子双围。蕉老雌雄仙蝠，梅芬大小豪犀。未化千年霜羽，尚识庐耽，尚识令威。
锦帆泾
作者：屈大均
朝代：清
体裁：七言绝句

锦帆泾水碧涟漪，往日夷光作水嬉。留得娟娟亡国月，美人千载学蛾眉。
锦帐春
作者：屈大均
朝代：清
体裁：词

冻雪全融，寒风半透，正长至、围炉时候。念故园春早，数枝当牖。梅花开否。岁暮离家，凄凉素手。与金错、无缘相就。向空囊一哭，泪满衫袖。只添消瘦。
锦石歌为梁芝五作
作者：屈大均
朝代：清
体裁：古风

匹夫守志如磐石，采山饮河聊自适。五色文章世不怜，散作金膏和水碧。梁芝拾得满数斗，云自铜陵大江口。他年持献女娲来，西北天倾复何有。
锦缠道·示小姬辟寒
作者：屈大均
朝代：清
体裁：词

不使弹琴，为惜啊姑仙爪。但箫声、倚风轻袅。又休成子朱樱小。短短桃花，禁得春多少。更罗裙许长，莫拖烟草。露瀤瀤、湿教人笑。好日长、描取曹娥帖，锦笺千纸，点画都娟妙。
锦鸡
作者：屈大均
朝代：清
体裁：五言律诗

来从临贺岭，识是锦毛鸡。羽翼生犹短，金钱出未齐。笼中愁一啄，窠里怯双栖。欲向长林放，归飞惜已迷。
镇海楼
作者：屈大均
朝代：清

渺瀰祝融汪，嘘噏鹑火房。房中一都会，番禺为纪纲。二山虽卷石，亦为南岳宗。层楼何穹然，作冠玉山冈。五重若棋累，势与云低昂。屹屹出崇堞，盘基何堂皇。绝地无根株，茎台四相望。虚无若蜃气，含吐朝霞中。日月互穿穴，玲珑贯榑桑。飞榱袅千尺，悬栋森成行。随风或远近，岳立仍中央。神明所凭依，奠我勾蛮疆。楼南何所见，牂牁浮青苍。万里作南渎，崩奔从夜郎。三江汇惊涛，海珠扼其亢。浮沉一地脯，险若三门当。潮汐苦相沓，秋咸水益涨。鱼蟹负阴火，与蚌争胎光。水怪纷往来，一一交精爽。番舶逐鳌呿，倏忽非乘风。帆穿吞舟鱼，自口出中肠。自谓黑山中，安知非溟洋。瑰货所委输，辐辏交三城。小者牛头舶，大者独木樯。我舰空飞云，莫敢与颉颃。纷纷白黑艚，视之犹凫跄。楼北何所见，白云连北邙。蜿蜒自衡岳，孕精岣嵝峰。丹台矗鹤舒，石室开龙骧。菖蒲翳溪路，？簩阴苑墙。韸韸流花水，郁郁扶荔乡。地肥宜畜牧，騊駼与羱羊。鸣箛归紫驼，吹角来黄獐。水草胜朔漠，甘美无盐霜。马食多禾苗，湩乳成酒浆。人头岭已平，沟壑无馀香。白狐既悲啸，黄狐复跳梁。人膏作青燐，白昼迷阴阳。松柏何萧萧，魂魄吹无方。楼东何所见，扶胥祠谷王。海口控虎门，诸蛮多梯航。红毛知荷兰，黑齿惟越裳。战退鬼楼船，白丹幸无伤。人鱼既醉饱，洪波为不扬。断虹一相假，飙然踰零丁。阴墟庙貌尊，黄木牺牷芳。百川争东朝，水帝纷来享。楼西何所见，灵洲砥荡荡。潮来石门辟，郁水喧鱼梁。贪泉曰溃决，滔天谁堤防。仕宦寡廉洁，蹄涔为之殃。一饮丧吾宝，腥臊德以彰。不祥兹盗泉，沛然南海放。生民骨髓尽，为患何时终。楼上何所见，南戍垂精芒。五星东井环，越门蒙馀光。赵佗以偏霸，与汉争雌雄。客星出牵牛，士燮亦奋兴。流人纷依归，苟安免夷创。月食牛女间，刘晟以陨亡。荧惑入南斗，建德丧其邦。南斗越司命，自昔多灾祥。上天苦悬象，占验谁能明。所希老人星，常见吾闺庭。寿光盛秋分，俾我尊母康。再拜向南极，配月如长庚。长庚何依依，为予当丙丁。楼下何所见，南武馀离宫。倔强乃朝汉，朔望兹回翔。老夫反天性，一州安足强。椎髻祗自外，窃据诚何功。苔生呼銮道，草没瘗剑场。木棉拂绮疏，参差连赭桐。枝枝女珊瑚，叶叶山凤凰。粪香越王鸟，衔穗仙人牂。甡甡茂林下，蹲倚当丹床。是为罗浮麓，朱明此潜通。仙灵所窟宅，我来每徜徉。不揖安期生，即拍浮丘公。招手登兹楼，揽执云衣裆。御风复何待，飘飘明将行。
镇海楼
作者：屈大均
朝代：清
体裁：古风

渺瀰祝融汪，嘘噏鹑火房。房中一都会，番禺为纪纲。二山虽卷石，亦为南岳宗。层楼何穹然，作冠玉山冈。五重若棋累，势与云低昂。屹屹出崇堞，盘基何堂皇。绝地无根株，茎台四相望。虚无若蜃气，含吐朝霞中。日月互穿穴，玲珑贯榑桑。飞榱袅千尺，悬栋森成行。随风或远近，岳立仍中央。神明所凭依，奠我勾蛮疆。楼南何所见，牂牁浮青苍。万里作南渎，崩奔从夜郎。三江汇惊涛，海珠扼其亢。浮沉一地脯，险若三门当。潮汐苦相沓，秋咸水益涨。鱼蟹负阴火，与蚌争胎光。水怪纷往来，一一交精爽。番舶逐鳌呿，倏忽非乘风。帆穿吞舟鱼，自口出中肠。自谓黑山中，安知非溟洋。瑰货所委输，辐辏交三城。小者牛头舶，大者独木樯。我舰空飞云，莫敢与颉颃。纷纷白黑艚，视之犹凫跄。楼北何所见，白云连北邙。蜿蜒自衡岳，孕精岣嵝峰。丹台矗鹤舒，石室开龙骧。菖蒲翳溪路，�簩阴苑墙。韸韸流花水，郁郁扶荔乡。地肥宜畜牧，騊駼与羱羊。鸣箛归紫驼，吹角来黄獐。水草胜朔漠，甘美无盐霜。马食多禾苗，湩乳成酒浆。人头岭已平，沟壑无馀香。白狐既悲啸，黄狐复跳梁。人膏作青燐，白昼迷阴阳。松柏何萧萧，魂魄吹无方。楼东何所见，扶胥祠谷王。海口控虎门，诸蛮多梯航。红毛知荷兰，黑齿惟越裳。战退鬼楼船，白丹幸无伤。人鱼既醉饱，洪波为不扬。断虹一相假，飙然踰零丁。阴墟庙貌尊，黄木牺牷芳。百川争东朝，水帝纷来享。楼西何所见，灵洲砥荡荡。潮来石门辟，郁水喧鱼梁。贪泉曰溃决，滔天谁堤防。仕宦寡廉洁，蹄涔为之殃。一饮丧吾宝，腥臊德以彰。不祥兹盗泉，沛然南海放。生民骨髓尽，为患何时终。楼上何所见，南戍垂精芒。五星东井环，越门蒙馀光。赵佗以偏霸，与汉争雌雄。客星出牵牛，士燮亦奋兴。流人纷依归，苟安免夷创。月食牛女间，刘晟以陨亡。荧惑入南斗，建德丧其邦。南斗越司命，自昔多灾祥。上天苦悬象，占验谁能明。所希老人星，常见吾闺庭。寿光盛秋分，俾我尊母康。再拜向南极，配月如长庚。长庚何依依，为予当丙丁。楼下何所见，南武馀离宫。倔强乃朝汉，朔望兹回翔。老夫反天性，一州安足强。椎髻祗自外，窃据诚何功。苔生呼銮道，草没瘗剑场。木棉拂绮疏，参差连赭桐。枝枝女珊瑚，叶叶山凤凰。粪香越王鸟，衔穗仙人牂。甡甡茂林下，蹲倚当丹床。是为罗浮麓，朱明此潜通。仙灵所窟宅，我来每徜徉。不揖安期生，即拍浮丘公。招手登兹楼，揽执云衣裆。御风复何待，飘飘明将行。
镇西
作者：屈大均
朝代：清
体裁：词

边风边雨，若重阳寒绝。教榆柳、未秋无叶。枝枝雪。趁胡鹰始击，代马初肥，禽呜兽咽。云东云西围猎。向高阙。相将蒙古部，南飞倏忽。更千群、锦袍驰突。女回鹘。笑鞍捎紫兔，箭落黄雕，腥臊自割。胭脂半点鲜血。
镜中人·本意和吴湖州
作者：屈大均
朝代：清
体裁：词

暮如霜，朝如雪。长与玉颜相接。形影可怜无别。处处同明月。郎爱个人那爱妾。妾让个人清绝。罗袖为伊开笑靥。更使能言说。
镜湖曲
作者：屈大均
朝代：清

白云何氤氲，流光不可掇。夜夜镜湖中，为予拂明月。风月满湖凉，芙蕖香复香。浣纱人不见，化作紫鸳鸯。
镜湖曲·其一
作者：屈大均
朝代：清
体裁：五言绝句

白云何氤氲，流光不可掇。夜夜镜湖中，为予拂明月。
镜湖曲·其二
作者：屈大均
朝代：清
体裁：五言绝句

风月满湖凉，芙蕖香复香。浣纱人不见，化作紫鸳鸯。
长亭怨·与李天生冬夜宿雁门关作
作者：屈大均
朝代：清

记烧烛、雁门高处。积雪封城，冻云迷路。添尽香煤，紫貂相拥夜深语。苦寒如许。难和尔、凄凉句。一片望乡愁，饮不醉、垆头驼乳。无处，问长城旧主，但见武灵遗墓。沙飞似箭，乱穿向、草中狐兔。那能使、口北关南，更重作、并州门户。且莫吊沙场，收拾秦弓归去。
长亭怨慢
作者：屈大均
朝代：清
体裁：词

记烧烛、雁门高处。积雪封城，冻云迷路。添尽香煤，紫貂相拥、夜深语。苦寒如许，难和尔、凄凉句。一片望乡愁，饮不醉，垆头驼乳。无处，问长城旧主，但见武灵遗墓。沙飞似箭，乱穿向，草中狐兔。那能使、口北关南、更重作，并州门户。且莫吊沙场，收拾秦弓归去。
长儿明洪十八岁生日口占示之
作者：屈大均
朝代：清

二月三朝春未中，文昌生日汝相同。年今二九非初学，及早成章慰乃翁。志学已多三岁矣，成童又过二年来。文章莫与而翁似，一代聪明要自开。翁山山上八泉流，第一甘泉居上头。汝字甘泉冠诸弟，要从文简溯尼丘。母难兹辰泪满衣，九龄失恃怆慈威。劬劳总赖诗书报，仁孝休令奉养违。
长儿明洪十八岁生日口占示之·其一
作者：屈大均
朝代：清
体裁：七言绝句

二月三朝春未中，文昌生日汝相同。年今二九非初学，及早成章慰乃翁。
长儿明洪十八岁生日口占示之·其三
作者：屈大均
朝代：清
体裁：七言绝句

翁山山上八泉流，第一甘泉居上头。汝字甘泉冠诸弟，要从文简溯尼丘。
长儿明洪十八岁生日口占示之·其二
作者：屈大均
朝代：清
体裁：七言绝句

志学已多三岁矣，成童又过二年来。文章莫与而翁似，一代聪明要自开。
长儿明洪十八岁生日口占示之·其四
作者：屈大均
朝代：清
体裁：七言绝句

母难兹辰泪满衣，九龄失恃怆慈威。劬劳总赖诗书报，仁孝休令奉养违。
长寿院外眺望作
作者：屈大均
朝代：清
体裁：七言律诗

珠海当门月倍明，雌雄水底应钟声。风飘梵响千家满，雨散花香两岸清。洋舶通时多富室，岭门开后少坚城。霸图消歇无南武，怅望朝台古木平。
长干寺作
作者：屈大均
朝代：清
体裁：五言律诗

烟雨南朝寺，青春过病中。孤生太山竹，半死峄阳桐。作赋惟哀郢，寻仙未至嵩。愁心将海月，只在草堂东。
长干曲
作者：屈大均
朝代：清
体裁：五言绝句

安得马当山，横截大江水。郎船不得行，复返秦淮里。
长忆
作者：屈大均
朝代：清
体裁：七言绝句

长忆明星玉女宫，洗头盆映暮霞红。飞泉乱出莲花腹，散作诸溪处处通。
长思
作者：屈大均
朝代：清

压酒长思镇朔楼，钿筝低按小云州。樽前乱落鹅毛雪，半为天寒驻紫骝。小猎长思雁代西，双穿紫兔在花泥。月斜不返胭脂马，共枕琵琶毳帐低。歇马长思金粟城，索郎甜美月中倾。荒鸡不解留人客，行到黄河天未明。
长思·其一
作者：屈大均
朝代：清
体裁：七言绝句

压酒长思镇朔楼，钿筝低按小云州。樽前乱落鹅毛雪，半为天寒驻紫骝。
长思·其三
作者：屈大均
朝代：清
体裁：七言绝句

歇马长思金粟城，索郎甜美月中倾。荒鸡不解留人客，行到黄河天未明。
长思·其二
作者：屈大均
朝代：清
体裁：七言绝句

小猎长思雁代西，双穿紫兔在花泥。月斜不返胭脂马，共枕琵琶毳帐低。
长春石室
作者：屈大均
朝代：清
体裁：古风

长春先生好吹笛，吹之裂尽华山石。一笛持来只一吹，岁用琅玕数千尺。一吹即复投岩中，笛与人间制不同。人间不见长春笛，惟闻笛声满碧空。仙人自古重音响，吹使乾坤气清爽。一曲中和致太平，遗音千载穿云上。我向先生石室栖，每寻长笛临回溪。愿作仙人笛弟子，朝朝吹彻云台西。
长歌为玉龙子寿
作者：屈大均
朝代：清
体裁：古风

蒲桃美酒金叵罗，银盘堆炙高嵯峨。请君酣饮当秋月，世上功名奈尔何。月出凉州雪海涌，琵琶羌笛閒相弄。卫霍鹰扬自有时，荆专狗盗终何用。我有纯钩一雌雄，三金吐焰芙蓉同。纷纷虎豹不足刺，出天入地如飙风。自从搀枪犯帝阙，四渎波翻天柱折。包胥恸哭无人闻，勾践深冤难自雪。因之游心八阵盘，奇正相生环无端。龙蛇变化在掌握，全师一掷非所安。狐裘蒙茸垂锦带，遨游东走邯郸外。倾家交结高阳徒，燕姬酒楼争摴蒱。千山杀气渔阳惨，五夜笳声大帐孤。逢君沙漠至，意气相欢呼。长兄张子房，小弟周亚夫。肝肠剖出如白日，太山一诺堪捐躯。岁月滔滔若流水，忽别江南数千里。天心不肯厌□孥，世态那能留国士。我如梅福弃妻子，蓬头垢面栖吴市。桃花春满会稽山，鼓棹南湖苍翠间。凭谁寄语鸱夷子，载取西施月下还。西施还兮一携手，逢君忽在胥山口。衣服犹沾马汗红，风流不减虬髯秀。莫嫌三十犹沉沦，夷门曾有抱关人。才似文渊不惜老，美如曲逆宁长贫。看花且乘青雀舫，朝斗且戴华阳巾。悬黎追琢始成器，豫章郁结方有神。天生我技能穿杨，时来三箭谁能当。汉贼繇来不两立，男儿岂必封侯王。瓶中况有丹砂在，只须功成便翱翔。
长沙
作者：屈大均
朝代：清
体裁：五言律诗

熊绎开南楚，长沙应小星。城临湘水碧，苑接岳山青。帝子留笙鹤，娥皇隔洞庭。徘徊秋月夜，玉殿见流萤。
长沙秋望
作者：屈大均
朝代：清
体裁：七言律诗

雨过星沙楚望开，天边王气尚昭回。苍梧倘得重华返，紫盖应朝南岳来。父老讴歌思帝力，君臣驰逐失龙媒。茫茫秋水云吞梦，骚赋空投二女台。
长相思
作者：屈大均
朝代：清
体裁：词

采莲泾。锦帆泾。几曲横穿花里城。鸳鸯处处迎。蛾眉桥。白头桥。风流那得几春朝。临风且玉箫。
长相思·稚子
作者：屈大均
朝代：清
体裁：词

口樱桃，髻蒲萄。两两花衫三尺高。鹓雏初羽毛。酌酴醾。食香饴。解乞韦娘歌楚辞。春筵才上时。
长相思·落花
作者：屈大均
朝代：清
体裁：词

一枝低。两枝低，黄鸟飞东蛱蝶西。双双尚自啼。朝烟迷。暮烟迷。紫燕衔时已作泥。纷纷衬马蹄。
闭瓮菜
作者：屈大均
朝代：清
体裁：古风

北人重御冬，菜茹多旨蓄。芥美在霜根，下体甲诸蔌。秋脍用多馀，瀹汤杀其酷。芗料糁屡加，茴香与椒目。实之大小罂，卵盐相渗漉。封口水泥坚，芬馨瓮中复。一闭天地房，氤氲历凉燠。出之佐齐豉，辛脆宜糜粥。膏腴餍饫时，爽口凭一匊。薄切蜩翼微，三朝无白醭。下酒废烝雏，烧雉及腒䐹。浙东糟笋苞，吴阊䤉莱菔。莴苣称秣陵，黄芽说安肃。岂如斯味嘉，嗜之非口腹。性温夺七菜，宁惟胜榆肉。荼苦既不同，荠甘亦非族。使君撤俎时，以兹雪公餗。马驮自宝坻，羸瓶苦不速。故乡风味存，和调自家督。北人喜芳辣，姜桂日餐服。牲用煎茱萸，濡鱼多实蓼。贵以辟天寒，口体非相逐。化食通五中，为菹及金伏。岁暮百草萎，市无生菜鬻。腌者先温菘，藏者及蘡薁。地炕蕴火多，郁养催瓜菽。冬生物性违，非时嗟彊孰。在芥虽易生，秋收忌霜触。富家千甔瓵，于芥靡赢缩。贫亦拾滞遗，寒争一日暴。宁如我岭南，腊月嘉蔬足。三蒿与二蓝，纷葩滋五沃。莙荙蔽田塍，菠菱弥水澳。一稞三两钱，畦畦杂穜稑。叶青连露葵，花黄若时菊。冰雪昧平生，微雨时膏沐。人家菜脯稀，鲜食乘芳郁。蓣芋如丘山，为饭代粳粟。豕饲馀芜菁，马衔兼苜蓿。芥薹四尺强，芼羹亦碌碌。茎股九蒸晒，间用吴风俗。野人方灌园，荷锄先僮仆。三餐厌葱韭，匕箸惭华屋。从君乞此方，今冬作数斛。南中水土殊，滋味恐未淑。须君岁见贻，银鱼及醽渌。
闰七夕再咏牛女
作者：屈大均
朝代：清

素秋今岁重流火，天为双星作闰来。日月数真符四七，女牛欢似上云台。还张北道长生席，更把西京百子杯。喜母丝从河汉下，佳人笑向彩云开。翩翩凤驾又佳期，清浅秋河雨过时。乌鹊更衔天女石，蟏蛸仍吐汉宫丝。双星岂合相怜爱，一月何曾是别离。欢宴最难重此夕，桂沉瑶彩不妨迟。天帝金钱定已还，辍机重得七襄閒。三星倍觉光河汉，一水频催湿佩环。心逐奔龙云冉冉，泪沾顾兔月斑斑。今宵始是无双夕，欲助填桥放白鹇。小儿佳节又开楼，罗绮风清织女秋。露井华看神水上，天河光接白波流。凉深夜半抛纨扇，坐到晨晖为玉钩。灵匹每怜分袂后，伯劳飞燕更含愁。微茫云际蹀龙镳，玉杼声沉秋泬寥。月未成光先一日，星当得语已双宵。填河天上无精卫，催泪人间有洞箫。须女殷勤相媵好，那能再闰是今朝。
闰七夕再咏牛女·其一
作者：屈大均
朝代：清
体裁：七言律诗

素秋今岁重流火，天为双星作闰来。日月数真符四七，女牛欢似上云台。还张北道长生席，更把西京百子杯。喜母丝从河汉下，佳人笑向彩云开。
闰七夕再咏牛女·其三
作者：屈大均
朝代：清
体裁：七言律诗

天帝金钱定已还，辍机重得七襄閒。三星倍觉光河汉，一水频催湿佩环。心逐奔龙云冉冉，泪沾顾兔月斑斑。今宵始是无双夕，欲助填桥放白鹇。
闰七夕再咏牛女·其二
作者：屈大均
朝代：清
体裁：七言律诗

翩翩凤驾又佳期，清浅秋河雨过时。乌鹊更衔天女石，蟏蛸仍吐汉宫丝。双星岂合相怜爱，一月何曾是别离。欢宴最难重此夕，桂沉瑶彩不妨迟。
闰七夕再咏牛女·其五
作者：屈大均
朝代：清
体裁：七言律诗

微茫云际蹀龙镳，玉杼声沉秋泬寥。月未成光先一日，星当得语已双宵。填河天上无精卫，催泪人间有洞箫。须女殷勤相媵好，那能再闰是今朝。
闰七夕再咏牛女·其四
作者：屈大均
朝代：清
体裁：七言律诗

小儿佳节又开楼，罗绮风清织女秋。露井华看神水上，天河光接白波流。凉深夜半抛纨扇，坐到晨晖为玉钩。灵匹每怜分袂后，伯劳飞燕更含愁。
闰八月十五夕舟次赣州
作者：屈大均
朝代：清
体裁：七言律诗

岁时难得闰中秋，樽酒应宽此夕愁。江至金滩章贡合，月随银汉水云流。频将白发辞梅市，只为高堂在药洲。万里碧空劳骋望，汉家今有客星留。
闺人寄远曲
作者：屈大均
朝代：清
体裁：五言绝句

日月同一光，男女同一性。君不爱离居，早归共鸾镜。
闺人寄远曲
作者：屈大均
朝代：清
体裁：七言绝句

鹣鹣一赤一青衣，比翼多年在翠微。南海有禽皆不北，如何夫婿不归飞。
闺怨
作者：屈大均
朝代：清

六七鸳鸯戏一溪，愁人二十四桥西。半天书断三秋雁，万里心悬五夜鸡。蚕作百千丝已尽，乌生八九子初齐。丈人何处听鸣瑟，尺寸长垂双玉啼。桃三李四已成溪，六七花东八九西。一尺髻高愁堕马，五更衾冷怨鸣鸡。游丝百丈全难断，舞柳千条半欲齐。十二双边无寸字，鸳鸯都作万行啼。二六巫峰七十溪，千回万转八林西。频同半槁三花树，不及双飞一锦鸡。四角盘中书易就，九枝灯下影难齐。春丝百丈牵方寸，愁掩罗巾五尺啼。
闺怨·其一
作者：屈大均
朝代：清
体裁：七言律诗

六七鸳鸯戏一溪，愁人二十四桥西。半天书断三秋雁，万里心悬五夜鸡。蚕作百千丝已尽，乌生八九子初齐。丈人何处听鸣瑟，尺寸长垂双玉啼。
闺怨·其三
作者：屈大均
朝代：清
体裁：七言律诗

二六巫峰七十溪，千回万转八林西。频同半槁三花树，不及双飞一锦鸡。四角盘中书易就，九枝灯下影难齐。春丝百丈牵方寸，愁掩罗巾五尺啼。
闺怨·其二
作者：屈大均
朝代：清
体裁：七言律诗

桃三李四已成溪，六七花东八九西。一尺髻高愁堕马，五更衾冷怨鸣鸡。游丝百丈全难断，舞柳千条半欲齐。十二双边无寸字，鸳鸯都作万行啼。
闺词
作者：屈大均
朝代：清
体裁：五言绝句

玩好惟铅粉，滋培只水香。妆成无一事，随意踏春阳。
闻人谈曹州之胜
作者：屈大均
朝代：清
体裁：古风

闻道灉沮会，州名旧是曹。花头多尚白，菊本更宜高。客有双河老，连沛字双河。山东耆旧少，馀尔在蓬蒿。
闻人述鹿马山感赋
作者：屈大均
朝代：清
体裁：五言律诗

如何龙凤穴，乃在贵妃园。君弑难书葬，臣亡莫报恩。三良为内使，二井自高原。杜宇声声血，行人久断魂。
闻前州守王君谈德庆山川之胜诗以赠之
作者：屈大均
朝代：清
体裁：七言律诗

两峡吾怜大小湘，嘉鱼十月作羹香。越城灵怪传龙女，汉使风流在锦塘。万里浈阳来士马，一年南武有衣裳。君为剌史如驰驿，谁使神君不得长。
闻张将军为僧赋寄
作者：屈大均
朝代：清
体裁：七言律诗

将军一日著缁衣，狐死频令兔见几。江左近辞高帝寝，武陵遥叩故人扉。半生春梦何曾足，垂老云游尚未非。富贵繇来多不义，定知回首泪长挥。
闻查子有家信至诗以戏之
作者：屈大均
朝代：清
体裁：五言律诗

暖枕方盈尺，闺人远寄将。生憎双野宿，不绣一鸳鸯。夜月愁梅峤，秋风冷海昌。越娥休更问，点鬓已微霜。
闻笛
作者：屈大均
朝代：清
体裁：五言律诗

三孔羌人笛，多因惊马吹。声从秋戍起，泪向夕阳垂。黑水连沙暗，黄榆似草衰。征鸿过渭北，书报翠楼谁。
闻笳和徐太史
作者：屈大均
朝代：清

一片湖山是塞沙，招魂只用一声笳。魂兮解向阴阳食，不必清明奠乳茶。南北湖干尽白坟，笳声催去哭边云。满州兵妇衣如雪，一半红妆学汉军。
闻笳和徐太史·其一
作者：屈大均
朝代：清
体裁：七言绝句

一片湖山是塞沙，招魂只用一声笳。魂兮解向阴阳食，不必清明奠乳茶。
闻笳和徐太史·其二
作者：屈大均
朝代：清
体裁：七言绝句

南北湖干尽白坟，笳声催去哭边云。满州兵妇衣如雪，一半红妆学汉军。
闻蓝子谈武夷折笋隐屏之胜有作
作者：屈大均
朝代：清
体裁：五言律诗

折笋愁将折，飞梯恐遂飞。峰随九水落，云作一天围。山鬼秋多啸，羽人寒未归。他年三十六，勿使一峰违。
闻蝉作
作者：屈大均
朝代：清
体裁：七言绝句

梧柳阴森隐画船，临风日夕听凉蝉。食薇三载容颜好，谁信夷齐不是仙。
闻观察公以暮春日与诸公为菖蒲涧之游赋此纪事并以为观察公寿
作者：屈大均
朝代：清
体裁：七言律诗

天南三月即清和，宪使相将散玉珂。秦代仙人瑶舄在，尧时春韭紫茸多。光辉饮御惟鱼脍，披拂风流有女萝。闻道长生须九节，不妨采采濯清波。
闻雁
作者：屈大均
朝代：清
体裁：五言律诗

一声边雁落，孤客最先闻。是夕芦花渚，扁舟宿白云。烟迷南海影，风断洞庭群。甚有怀人字，殷勤欲托君。
闻雁
作者：屈大均
朝代：清
体裁：五言律诗

雁门无数雁，一夜尽南飞。我忆罗浮暖，难将雨雪违。愁来弄羌笛，梦里著莱衣。明岁梅花发，乡园归未归。
阅江楼晚眺
作者：屈大均
朝代：清
体裁：五言排律

水截崧台下，牂牁一大支。天教双峡束，地以一楼持。雁塔穿窗出，渔帆逐槛移。飞甍交木末，倒影乱榕丝。吞吐无三越，浮沉有二仪。基从千仞起，势似一峰欹。曲折霞城外，氤氲露井时。自成磐石固，不厌定山卑。北斗为岩穴，南溟在履綦。暮烟迷浦溆，寒日恋轩墀。争宿皆鱼翠，丛生是水芝。羚羊微积雪，汇口欲流澌。气暖梅先得，霜轻叶不知。鱼浮因雾大，莺啭以风迟。上税多柑户，蛮歌少竹枝。冬乾禾稼喜，岁晏杜兰悲。甘蔗连西骆，桄榔接九疑。苍梧虞帝冢，锦石陆生祠。海思凭骚赋，云愁为别离。鹧鸪催泪落，蝴蝶与心期。白首閒方始，青山老更宜。桑榆休恨晚，吾道有馀师。
阅汪文冶始信峰草堂纪略率题六绝
作者：屈大均
朝代：清

占得黄山始信峰，弟兄身亦一奇松。一松复似寒江子，峰顶盘旋作扰龙。前海何如后海奇，兹峰观海更相宜。白云初起诸峰暝，万里惊涛在霁时。万壑朝宗是白云，微茫不复海天分。诸峰来去如帆席，风外涛声寂不闻。终岁花开不辨名，朝霞多是寒花成。千岩万壑花分色，云海浮沉尽落英。穿地峰峰似箨龙，松身缭绕玉芙蓉。飞梯不向崖端造，咫尺应愁紫翠封。黄帝衣裳作海云，浮丘几席落花纷。遗书续取先司马，便与山灵建大勋。
阅汪文冶始信峰草堂纪略率题六绝·其一
作者：屈大均
朝代：清
体裁：七言绝句

占得黄山始信峰，弟兄身亦一奇松。一松复似寒江子，峰顶盘旋作扰龙。
阅汪文冶始信峰草堂纪略率题六绝·其三
作者：屈大均
朝代：清
体裁：七言绝句

万壑朝宗是白云，微茫不复海天分。诸峰来去如帆席，风外涛声寂不闻。
阅汪文冶始信峰草堂纪略率题六绝·其二
作者：屈大均
朝代：清
体裁：七言绝句

前海何如后海奇，兹峰观海更相宜。白云初起诸峰暝，万里惊涛在霁时。
阅汪文冶始信峰草堂纪略率题六绝·其五
作者：屈大均
朝代：清
体裁：七言绝句

穿地峰峰似箨龙，松身缭绕玉芙蓉。飞梯不向崖端造，咫尺应愁紫翠封。
阅汪文冶始信峰草堂纪略率题六绝·其六
作者：屈大均
朝代：清
体裁：七言绝句

黄帝衣裳作海云，浮丘几席落花纷。遗书续取先司马，便与山灵建大勋。
阅汪文冶始信峰草堂纪略率题六绝·其四
作者：屈大均
朝代：清
体裁：七言绝句

终岁花开不辨名，朝霞多是寒花成。千岩万壑花分色，云海浮沉尽落英。
阊门曲
作者：屈大均
朝代：清
体裁：七言绝句

姑苏台上柳花开，飞落西施碧玉杯。一自吴王春宴罢，宫莺衔过若耶来。
阊门访瞿止虚赋赠
作者：屈大均
朝代：清
体裁：七言律诗

毵娑垂柳拂精庐，有客阊门此隐居。张翰未耽千里菜，专诸方炙太湖鱼。春光本自耶溪至，明月长疑玉貌馀。吴俗繇来能用剑，凭君淬出一芙蕖。
阌乡道中呈杜子
作者：屈大均
朝代：清
体裁：五言律诗

中条高积雪，太华远横云。初日光相乱，芙蓉望不分。冰开河艇过，风起岳钟闻。明日苍龙岭，攀跻定与君。
阮亭岁暮怀人诗有曰姚生结屋罗浮顶小陆平分古洞天欲觅屈师访仙迹梅鋗岭上隔风烟屈师谓予也其注亦云翁上人旧隐罗浮
作者：屈大均
朝代：清

罗浮旧隐海云东，姚陆坟悲宿草空。憔悴依然为屈子，逍遥不复作支公。沉冥竹叶愁终遣，汤沐梅花命或同。岁暮有怀劳学士，何时注籍洞天中。南流为泪北为罗，离别其如二水何。山鬼但知篁竹美，汤师偏见碧云多。难言风雅归蛮越，亦有江山似屈沱。三峡羡君频上下，巴人传遍竹枝歌。
阮亭岁暮怀人诗有曰姚生结屋罗浮顶小陆平分古洞天欲觅屈师访仙迹梅鋗岭上隔风烟屈师谓予也其注亦云翁上人旧隐罗浮·其一
作者：屈大均
朝代：清
体裁：七言律诗

罗浮旧隐海云东，姚陆坟悲宿草空。憔悴依然为屈子，逍遥不复作支公。沉冥竹叶愁终遣，汤沐梅花命或同。岁暮有怀劳学士，何时注籍洞天中。
阮亭岁暮怀人诗有曰姚生结屋罗浮顶小陆平分古洞天欲觅屈师访仙迹梅鋗岭上隔风烟屈师谓予也其注亦云翁上人旧隐罗浮·其二
作者：屈大均
朝代：清
体裁：七言律诗

南流为泪北为罗，离别其如二水何。山鬼但知篁竹美，汤师偏见碧云多。难言风雅归蛮越，亦有江山似屈沱。三峡羡君频上下，巴人传遍竹枝歌。
阮郎归
作者：屈大均
朝代：清
体裁：词

春来莫使杜鹃知。杜鹃花已飞。海棠更是泪红时。片片付游丝。琴不弄，酒空持。愁心尽在眉。裙边蛱蝶怕风吹。房帘深自垂。
阮郎归·燕
作者：屈大均
朝代：清
体裁：词

双双剪水镜湖旁。萍开一片光。游鱼正绕紫鸳鸯。轻衔过夕阳。新月上，素琴张。窥人在画梁。巢中多少落花芳。成泥更有香。
阳方口
作者：屈大均
朝代：清
体裁：七言律诗

三关要害是阳方，往日旌旗夹道旁。宁武将军能报国，云中壮士不勤王。秦城北走阴山尽，晋水东穿紫塞长。晾马台前多返照，行人怅望欲沾裳。
阳春道中
作者：屈大均
朝代：清
体裁：七言律诗

参差石笋插天长，翠壁丹崖映夕阳。雨过白云如瀑布，春来江水没鱼梁。人家多养珊瑚鸟，市口惟闻茉莉香。白口能歌徭女好，风流不似野鸳鸯。
阳春道中
作者：屈大均
朝代：清

群松围石笋，一水蔽岩扉。苍翠含秋色，阴森散夕霏。采菱人未罢，食稻蟹初肥。百里云峰路，愁中望欲微。孤舟行不得，最恨鹧鸪声。峡暗三秋雨，林开一日晴。相思生白发，独往忆青城。不有神仙术，那消婉娈情。朝穿魑魅影，暮入虎狼群。林木阴多惨，烟岚毒更薰。野人毛布与，樵女蜜房分。喜向空山曲，茅茨宿白云。芙蕖愁少水，乌鹊恨无枝。草野原吾分，皇天不我私。鲍焦垂槁日，桑户返真时。所恨无甘旨，归为老母怡。
阳春道中·其一
作者：屈大均
朝代：清
体裁：五言律诗

群松围石笋，一水蔽岩扉。苍翠含秋色，阴森散夕霏。采菱人未罢，食稻蟹初肥。百里云峰路，愁中望欲微。
阳春道中·其三
作者：屈大均
朝代：清
体裁：五言律诗

朝穿魑魅影，暮入虎狼群。林木阴多惨，烟岚毒更薰。野人毛布与，樵女蜜房分。喜向空山曲，茅茨宿白云。
阳春道中·其二
作者：屈大均
朝代：清
体裁：五言律诗

孤舟行不得，最恨鹧鸪声。峡暗三秋雨，林开一日晴。相思生白发，独往忆青城。不有神仙术，那消婉娈情。
阳春道中·其四
作者：屈大均
朝代：清
体裁：五言律诗

芙蕖愁少水，乌鹊恨无枝。草野原吾分，皇天不我私。鲍焦垂槁日，桑户返真时。所恨无甘旨，归为老母怡。
阳朔
作者：屈大均
朝代：清
体裁：五言律诗

城里奇峰满，人烟在石林。家家为虎落，户户有猿吟。水脱诸滩浅，江通一井深。客舟纷向驿，月出奏箫音。
阳朔道中
作者：屈大均
朝代：清
体裁：五言律诗

半天青是石，石出辄成峰。一路平田上，参差间古松。人声喧野水，鸟影下寒钟。径口迎车马，欢然有老农。
阳江道上逢卢子归自琼州赋赠
作者：屈大均
朝代：清

嗟君南渡海，波浪白吞空。三日迷琼岛，中流遇飓风。生还自鱼腹，险绝有神功。讵料乘槎客，依然道未穷。大风吹海啸，舟似转蓬飞。竞与波涛斗，私将涕泪挥。旌旗过水怪，灯火降天妃。欲作玄虚赋，心魂今尚微。波中涌山岳，知是海鳅回。势欲吞舟去，光先喷火来。不须频拔剑，自可静挥杯。忠信豚鱼格，多君学易才。黑风寒挟雨，城没大洋边。鱼鳖人谁免，波涛尔独悬。行穿龙洞穴，战退鬼楼船。莫向高堂道，平生险自怜。高帝称奇甸，南溟岂大荒。诸华同礼让，一赋重文庄。尔去观风土，身先入众香。遍书珍异物，词藻照蛮方。天晴空翠满，五指拂云来。树树奇南结，家家末丽开。野人朝猎去，黎女暮歌回。调酒黄獐血，君曾尽几杯。首夏过琼甸，槟榔得食花。螺杯川上拾，捻酒洞边赊。逸兴凌山月，新诗夺海霞。买愁村若到，定爱髻鬟斜。人人携酿具，处处熟离支。一夕香成酒，三危露满卮。和风尝衣袷，暑气不侵肌。花是槟门好，清芬百里吹。方物生黎献，黄麖黑狗熊。大旗书向化，小队拜当中。宪府宣威德，炎洲息战攻。丹青凭尔笔，绘出岛夷风。鹦鹉娇能语，猕猴小似拳。携归横秀阁，得自会同川。子女分葵笠，君王望玉鞭。公车应早上，莫即恋林泉。
阳江道上逢卢子归自琼州赋赠·其一
作者：屈大均
朝代：清
体裁：五言律诗

嗟君南渡海，波浪白吞空。三日迷琼岛，中流遇飓风。生还自鱼腹，险绝有神功。讵料乘槎客，依然道未穷。
阳江道上逢卢子归自琼州赋赠·其七
作者：屈大均
朝代：清
体裁：五言律诗

首夏过琼甸，槟榔得食花。螺杯川上拾，捻酒洞边赊。逸兴凌山月，新诗夺海霞。买愁村若到，定爱髻鬟斜。
阳江道上逢卢子归自琼州赋赠·其三
作者：屈大均
朝代：清
体裁：五言律诗

波中涌山岳，知是海鳅回。势欲吞舟去，光先喷火来。不须频拔剑，自可静挥杯。忠信豚鱼格，多君学易才。
阳江道上逢卢子归自琼州赋赠·其九
作者：屈大均
朝代：清
体裁：五言律诗

方物生黎献，黄麖黑狗熊。大旗书向化，小队拜当中。宪府宣威德，炎洲息战攻。丹青凭尔笔，绘出岛夷风。
阳江道上逢卢子归自琼州赋赠·其二
作者：屈大均
朝代：清
体裁：五言律诗

大风吹海啸，舟似转蓬飞。竞与波涛斗，私将涕泪挥。旌旗过水怪，灯火降天妃。欲作玄虚赋，心魂今尚微。
阳江道上逢卢子归自琼州赋赠·其五
作者：屈大均
朝代：清
体裁：五言律诗

高帝称奇甸，南溟岂大荒。诸华同礼让，一赋重文庄。尔去观风土，身先入众香。遍书珍异物，词藻照蛮方。
阳江道上逢卢子归自琼州赋赠·其八
作者：屈大均
朝代：清
体裁：五言律诗

人人携酿具，处处熟离支。一夕香成酒，三危露满卮。和风尝衣袷，暑气不侵肌。花是槟门好，清芬百里吹。
阳江道上逢卢子归自琼州赋赠·其六
作者：屈大均
朝代：清
体裁：五言律诗

天晴空翠满，五指拂云来。树树奇南结，家家末丽开。野人朝猎去，黎女暮歌回。调酒黄獐血，君曾尽几杯。
阳江道上逢卢子归自琼州赋赠·其十
作者：屈大均
朝代：清
体裁：五言律诗

鹦鹉娇能语，猕猴小似拳。携归横秀阁，得自会同川。子女分葵笠，君王望玉鞭。公车应早上，莫即恋林泉。
阳江道上逢卢子归自琼州赋赠·其四
作者：屈大均
朝代：清
体裁：五言律诗

黑风寒挟雨，城没大洋边。鱼鳖人谁免，波涛尔独悬。行穿龙洞穴，战退鬼楼船。莫向高堂道，平生险自怜。
阿珠曲
作者：屈大均
朝代：清
体裁：七言绝句

今夕觞同河汉倾，满堂凫藻目先成。但教南海明珠在，不必青天皎月生。
陈丈种花歌
作者：屈大均
朝代：清
体裁：古风

丈人无事惟种花，花开红白如明霞。朝从花市得金错，暮向花田吸月华。花中一树绿萼梅，下有水仙数丛开。水仙乃自秣陵得，绿萼元从罗浮来。愿作罗浮大蝴蝶，与君朝朝食花叶。愿作罗浮五色禽，与君暮暮宿花林。清凉海棠大十围，吉祥古梅自六代。不及君家此园春，千葩万粟飞成茵。閒来只抱丈人瓮，隐去谁知渔父津。自结二亭小，稏兰花四绕。冬有芙蓉亦有桃，绝喜岭南霜雪少。花落争来酿酒人，花开早至收香鸟。往时朱叔贤，种花禺阳边。殷勤葬落花，处处成花阡。与花共生死，好花成神仙。君今落花弃不可，日日埽来尽与我。
陈君寿词
作者：屈大均
朝代：清
体裁：七言律诗

初岁青阳值令辰，寿杯香杂翠盘辛。文鸾吐绶娱晴日，玉树扬葩媚早春。白首长令天乐好，红颜更与物华新。水头高筑琴书馆，慈慈枝枝见竹筠。
陈君畴见赠画扇
作者：屈大均
朝代：清
体裁：五言律诗

君为南海客，啸咏越台阴。诗笔珊瑚树，书堂翡翠林。风流多绘事，幽独少知音。遗我边鸾扇，珠毛设色深。
陈守戎招饮同王陈二君分赋
作者：屈大均
朝代：清
体裁：七言律诗

芙蓉结子水蕉开，照客何须火凤来。白日留人双玉貌，长星奉汝一金杯。孙单定有瓶侯赏，都尉休虚剑客才。宾主孤儿怜好在，相逢不用哭龙堆。
陈宫辞
作者：屈大均
朝代：清

玉树新歌唱未终，石头城外战云红。君王失国风流甚，笑抱名妃入井中。古寺虚无玉殿存，美人环佩响黄昏。多情最是萋萋草，不没胭脂井上痕。临春结绮彩云间，天上张星玉作颜。万岁不愁歌舞尽，龙蟠虎踞是钟山。
陈宫辞·其一
作者：屈大均
朝代：清
体裁：七言绝句

玉树新歌唱未终，石头城外战云红。君王失国风流甚，笑抱名妃入井中。
陈宫辞·其三
作者：屈大均
朝代：清
体裁：七言绝句

临春结绮彩云间，天上张星玉作颜。万岁不愁歌舞尽，龙蟠虎踞是钟山。
陈宫辞·其二
作者：屈大均
朝代：清
体裁：七言绝句

古寺虚无玉殿存，美人环佩响黄昏。多情最是萋萋草，不没胭脂井上痕。
陈恭人挽诗
作者：屈大均
朝代：清

娥娥文简孙，厥云陈恭人。肃雍秉令德，弱笄四教敦。惟膏不厌鲜，惟兰不厌芬。冰清而玉映，来为君子嫔。君子结大义，患难来方殷。皇舅为邦家，战死未归魂。羽林一孤儿，衰绖往从军。妾身殊不幸，茕独当青春。凤凰卵不完，一朝巢倾覆。君舅已国殇，君姑亦无禄。两雏羽未成，啾啾在沟渎。大雏乃儿夫，弋人慕其肉。妾父为朱家，任侠轻金玉。努力救遗孤，恩义一何笃。君子怀父冤，水深伤独漉。妾亦愿损躯，报雠持剑槊。雄儿命苦屯，郁郁居林谷。君子生多才，夫妇以文娱。五经而六纬，博雅为大儒。白鹄负其雌，五步一踟蹰。终然为王事，琴瑟成离居。初生黄口儿，君在潇湘湄。再生一女子，君在河之涘。荼苦妾自甘，孤茕谁为理。蕙草一朝摧，临危泪如水。丈夫为干将，妇人为莫邪。雌雄中道别，何以报王家。妾身久婴疾，针药难屡加。彩镜失鸾影，朱颜凋蕣华。阴啸召君魂，阳呼召君魄。冉冉去何之，黄泉遂永隔。恸哭摧心肝，独生亦何益。皇天忌燕婉，佳人殊不惜。死为苟奉倩，从子归窀穸。余妻曰华姜，聪明亦如子。寻尔向黄垆，揽袪啼不止。妾父亦将军，与卿皇舅似。腐肉何馨香，忠魂在箕尾。与卿诉天帝，请剑诛封豕。生未复家雠，死当雪国耻。在古有娥亲，在今惟伯姊。
陈恭人挽诗·其一
作者：屈大均
朝代：清
体裁：古风

娥娥文简孙，厥云陈恭人。肃雍秉令德，弱笄四教敦。惟膏不厌鲜，惟兰不厌芬。冰清而玉映，来为君子嫔。君子结大义，患难来方殷。皇舅为邦家，战死未归魂。羽林一孤儿，衰绖往从军。妾身殊不幸，茕独当青春。
陈恭人挽诗·其三
作者：屈大均
朝代：清
体裁：古风

君子生多才，夫妇以文娱。五经而六纬，博雅为大儒。白鹄负其雌，五步一踟蹰。终然为王事，琴瑟成离居。初生黄口儿，君在潇湘湄。再生一女子，君在河之涘。荼苦妾自甘，孤茕谁为理。蕙草一朝摧，临危泪如水。
陈恭人挽诗·其二
作者：屈大均
朝代：清
体裁：古风

凤凰卵不完，一朝巢倾覆。君舅已国殇，君姑亦无禄。两雏羽未成，啾啾在沟渎。大雏乃儿夫，弋人慕其肉。妾父为朱家，任侠轻金玉。努力救遗孤，恩义一何笃。君子怀父冤，水深伤独漉。妾亦愿损躯，报雠持剑槊。雄儿命苦屯，郁郁居林谷。
陈恭人挽诗·其五
作者：屈大均
朝代：清
体裁：古风

余妻曰华姜，聪明亦如子。寻尔向黄垆，揽袪啼不止。妾父亦将军，与卿皇舅似。腐肉何馨香，忠魂在箕尾。与卿诉天帝，请剑诛封豕。生未复家雠，死当雪国耻。在古有娥亲，在今惟伯姊。
陈恭人挽诗·其四
作者：屈大均
朝代：清
体裁：古风

丈夫为干将，妇人为莫邪。雌雄中道别，何以报王家。妾身久婴疾，针药难屡加。彩镜失鸾影，朱颜凋蕣华。阴啸召君魂，阳呼召君魄。冉冉去何之，黄泉遂永隔。恸哭摧心肝，独生亦何益。皇天忌燕婉，佳人殊不惜。死为苟奉倩，从子归窀穸。
陈村口号
作者：屈大均
朝代：清

龙眼离支十万株，清溪几道绕菰蒲。浙东酿酒人争至，此水皆言似鉴湖。渔舟曲折只穿花，溪上人多种树家。风土更饶南北估，荔支龙眼致豪华。场师往往出陈村，多种名花与子孙。买取芬芳三十本，带泥归植白华园。十里溪边夹水松，竹深花密海云封。人家尽在园林里，长短飞桥处处逢。花气如烟咫尺迷，诗人复在浣花溪。崙山子建名双著，后起风流欲与齐。
陈村口号·其一
作者：屈大均
朝代：清
体裁：七言绝句

龙眼离支十万株，清溪几道绕菰蒲。浙东酿酒人争至，此水皆言似鉴湖。
陈村口号·其三
作者：屈大均
朝代：清
体裁：七言绝句

场师往往出陈村，多种名花与子孙。买取芬芳三十本，带泥归植白华园。
陈村口号·其二
作者：屈大均
朝代：清
体裁：诗

渔舟曲折只穿花，溪上人多种树家。风土更饶南北估，荔支龙眼致豪华。
陈村口号·其五
作者：屈大均
朝代：清
体裁：七言绝句

花气如烟咫尺迷，诗人复在浣花溪。崙山子建名双著，后起风流欲与齐。
陈村口号·其四
作者：屈大均
朝代：清
体裁：七言绝句

十里溪边夹水松，竹深花密海云封。人家尽在园林里，长短飞桥处处逢。
陈生新婚赠以诗
作者：屈大均
朝代：清
体裁：五言律诗

忠孝家风旧，丕承有雁行。谢昆高玉树，王友富青箱。十月迎桃李，三星下凤凰。鸡鸣应黾勉，天际共翱翔。
除夕咏感揽和王使君八首
作者：屈大均
朝代：清

苞品诸珍淑，南威未易求。红盐惊一夕，青子落三秋。臭味兰心合，芬馨玉齿流。使君频果好，共遣岁华愁。青果回甘物，分来守岁盘。味同良友谏，香得美人欢。落爱南枝晚，餐宜白露寒。雌雄人未识，都作木威看。细切卒盘里，频添素手香。青黄生半摘，甘苦老全尝。越俗多为豉，吴风更作汤。见珍因踰岭，争取不盈筐。咀嚼能终日，含滋恨不留。森严多正味，芳润少烦忧。仁小休怀核，头纤可作钩。分曹争射取，衣袖暗相投。口实槟门似，含辞总若兰。逢君陈腊果，喜得上春盘。小辣能忠告，微甘亦合欢。雕花多女蛰，珍惜掌中看。瓠犀初苦涩，不食未曾忘。诃子难回味，油甘亦少香。乾愁青玉皱，湿恨白丝长。饯岁多秋实，如君最耐霜。本草那知汝，芬芳更有情。既多贤友义，复得美人名。大小丁香似，艰难硕果成。岁除方见取，嗟尔后时荣。煎取馀甘味，泉花泡更开。清香因火发，苦涩得盐回。未试调梅用，先挥颂橘才。嵇含笺草木，博物复公来。
除夕咏感揽和王使君八首·其一
作者：屈大均
朝代：清
体裁：五言律诗

苞品诸珍淑，南威未易求。红盐惊一夕，青子落三秋。臭味兰心合，芬馨玉齿流。使君频果好，共遣岁华愁。
除夕咏感揽和王使君八首·其七
作者：屈大均
朝代：清
体裁：五言律诗

本草那知汝，芬芳更有情。既多贤友义，复得美人名。大小丁香似，艰难硕果成。岁除方见取，嗟尔后时荣。
除夕咏感揽和王使君八首·其三
作者：屈大均
朝代：清
体裁：五言律诗

细切卒盘里，频添素手香。青黄生半摘，甘苦老全尝。越俗多为豉，吴风更作汤。见珍因踰岭，争取不盈筐。
除夕咏感揽和王使君八首·其二
作者：屈大均
朝代：清
体裁：五言律诗

青果回甘物，分来守岁盘。味同良友谏，香得美人欢。落爱南枝晚，餐宜白露寒。雌雄人未识，都作木威看。
除夕咏感揽和王使君八首·其五
作者：屈大均
朝代：清
体裁：五言律诗

口实槟门似，含辞总若兰。逢君陈腊果，喜得上春盘。小辣能忠告，微甘亦合欢。雕花多女蛰，珍惜掌中看。
除夕咏感揽和王使君八首·其八
作者：屈大均
朝代：清
体裁：五言律诗

煎取馀甘味，泉花泡更开。清香因火发，苦涩得盐回。未试调梅用，先挥颂橘才。嵇含笺草木，博物复公来。
除夕咏感揽和王使君八首·其六
作者：屈大均
朝代：清
体裁：五言律诗

瓠犀初苦涩，不食未曾忘。诃子难回味，油甘亦少香。乾愁青玉皱，湿恨白丝长。饯岁多秋实，如君最耐霜。
除夕咏感揽和王使君八首·其四
作者：屈大均
朝代：清
体裁：五言律诗

咀嚼能终日，含滋恨不留。森严多正味，芳润少烦忧。仁小休怀核，头纤可作钩。分曹争射取，衣袖暗相投。
陪陈使君游雁门山水
作者：屈大均
朝代：清

斗绝开双阙，浮云莫与齐。一夫当贾屋，干骑阻磨笄。白草龙沙阔，黄天雁塔低。使君多古意，秋爽共攀跻。派水重陉出，愁人独漉过。流离辞广武，呜咽入滹沱。欲把浮萍寄，其如饮马多。王公爱行潦，明信愿无他。
陪陈使君游雁门山水·其一
作者：屈大均
朝代：清
体裁：五言律诗

斗绝开双阙，浮云莫与齐。一夫当贾屋，干骑阻磨笄。白草龙沙阔，黄天雁塔低。使君多古意，秋爽共攀跻。
陪陈使君游雁门山水·其二
作者：屈大均
朝代：清
体裁：五言律诗

派水重陉出，愁人独漉过。流离辞广武，呜咽入滹沱。欲把浮萍寄，其如饮马多。王公爱行潦，明信愿无他。
隔墙桃花
作者：屈大均
朝代：清
体裁：五言绝句

东家复有春，墙上一枝新。未得春风吐，夭夭已笑人。
雁门
作者：屈大均
朝代：清
体裁：五言律诗

雁门十八隘，天欲界华夷。主父长城在，蒙恬古戍移。雄图归竖子，王气走燕支。万古扶苏谷，泉声尚恨斯。
雁门七夕即事
作者：屈大均
朝代：清

今夕双星乐事多，愁人不寐盻银河。云中有路通明月，谁许乘槎泛浩波。滹沱秋水耶溪似，莲叶东西见彼姝。万里长风吹海月，可怜光堕锦氍毹。巫山句注两氤氲，十二芙蓉望不分。最喜黄牛朝暮见，俨如神女在行云。天边明月不曾愁，万里青光上塞楼。我似微云在河汉，依依长抱玉盘游。一曲归风响入云，留仙争把汉宫裙。思为海燕巢君屋，处处衔将兰蕙芬。秦筝弹罢月凄凄，一笑横陈翠帐低。五夜黄姑同恨绝，天河倾向汝南鸡。
雁门七夕即事·其一
作者：屈大均
朝代：清
体裁：七言绝句

今夕双星乐事多，愁人不寐盻银河。云中有路通明月，谁许乘槎泛浩波。
雁门七夕即事·其三
作者：屈大均
朝代：清
体裁：七言绝句

巫山句注两氤氲，十二芙蓉望不分。最喜黄牛朝暮见，俨如神女在行云。
雁门七夕即事·其二
作者：屈大均
朝代：清
体裁：七言绝句

滹沱秋水耶溪似，莲叶东西见彼姝。万里长风吹海月，可怜光堕锦氍毹。
雁门七夕即事·其五
作者：屈大均
朝代：清
体裁：七言绝句

一曲归风响入云，留仙争把汉宫裙。思为海燕巢君屋，处处衔将兰蕙芬。
雁门七夕即事·其六
作者：屈大均
朝代：清
体裁：七言绝句

秦筝弹罢月凄凄，一笑横陈翠帐低。五夜黄姑同恨绝，天河倾向汝南鸡。
雁门七夕即事·其四
作者：屈大均
朝代：清
体裁：七言绝句

天边明月不曾愁，万里青光上塞楼。我似微云在河汉，依依长抱玉盘游。
雁门关与天生送曹使君返云中四十韵
作者：屈大均
朝代：清
体裁：五言排律

赵塞楼烦北，秦城句注东。天悬双阙峻，地压九边雄。阴积龙堆雪，寒吹马邑风。关云迷白雁，江树忆丹枫。凭眺贪形胜，追陪得钜公。醉挥军幕酒，吟送使臣骢。事业悲流水，文章慰转蓬。诗亡宜发愤，年长已成翁。李子才何杰，曹侯道故通。埙篪开乐府，衮绣丽天工。清庙朱弦似，西京大璞同。神人钦唱叹，云物接昭融。好我贻金石，游仙问华嵩。劳谦能罄折，驾驭必车攻。阮籍沉酣后，梁鸾赁作中。市廛藏远蹈，毫素托深衷。正始音相应，延陵听独聪。黄钟惊靡曼，香草拾童蒙。出处忘陈迹，箴规向薄躬。金丸当稚鸟，玉轸饰焦桐。化理论无始，交情勉有终。烹鱼须溉釜，射虎为张弓。飞将材无让，宗周梦未穷。宣威聊镇朔，赐乐在和戎。钜鹿藩京邑，飞狐扼代宫。孟舒惟布德，萧相肯居功。吾辈惭狂简，君心爱朴忠。春秋存草野，黄老谢鸿濛。赤舄堪随旦，丹砂不问洪。乾坤虽朔漠，日月自房栊。别绪纷春霰，离忧急草虫。扬旗过广武，倚剑失崆峒。铙吹桑乾远，台门北岳崇。黑河霜惨淡，青冢草朦胧。愿寄沙陀札，来招桂树丛。白登思缱绻，阴馆恨倥偬。辽后妆楼古，苏卿庙貌隆。五言冠冕在，一代舞歌空。饥渴依殊域，精灵格上穹。何当清渭猎，车后载蜚熊。
雁门送客
作者：屈大均
朝代：清
体裁：古风

君在雁门北，我在雁门南。雁门八月纷霜雪，何事征夫系玉骖。桑乾水绕长城远，句注山含秋色晚。塞女吹残觱篥声，举杯劝尔江南返。江南春色在君家，早将妻子别龙沙。楼台更向秦淮曲，日对夭桃几树花。
集梁季子斋分赋得鱼字
作者：屈大均
朝代：清
体裁：七言律诗

故人有弟凤城居，门外寒塘洗药馀。苔色冷含丹嶂影，花光晴出绿天书。香鲥正美樱桃颊，紫荔兼来翡翠墟。语我甘滩垂钓好，潮平潮落总多鱼。
雉子
作者：屈大均
朝代：清

斑斑双雉子，一者白花男。并蒂蒲桃髻，连枝玳瑁簪。鹦哥悬綵架，荔子贮花篮。日夕供孩笑，兰饴祖母含。兄妹生同月，堂前五见春。明年从外传，不日望成人。黎锦裁衣艳，洋珠作帽新。争花喧未已，呵喝忍教频。三字经频教，童蒙正可求。聪明如有种，典籍即无忧。舐犊情虽切，闻鸡舞未休。及时完子女，鞭弭遍神州。
雉子·其一
作者：屈大均
朝代：清
体裁：五言律诗

斑斑双雉子，一者白花男。并蒂蒲桃髻，连枝玳瑁簪。鹦哥悬綵架，荔子贮花篮。日夕供孩笑，兰饴祖母含。
雉子·其三
作者：屈大均
朝代：清
体裁：五言律诗

三字经频教，童蒙正可求。聪明如有种，典籍即无忧。舐犊情虽切，闻鸡舞未休。及时完子女，鞭弭遍神州。
雉子·其二
作者：屈大均
朝代：清
体裁：五言律诗

兄妹生同月，堂前五见春。明年从外传，不日望成人。黎锦裁衣艳，洋珠作帽新。争花喧未已，呵喝忍教频。
雨中
作者：屈大均
朝代：清
体裁：五言绝句

雨中多白日，早稼最相宜。更喜林烟外，蝉声催荔支。
雨中花
作者：屈大均
朝代：清
体裁：词

大别山前人大别。芳草里、新坟如雪。宿蝶休飞。啼鹃休去，为守松间月。万里楼烦来入越。又相逐、烟波一叶。魂傍湘累，泪沾秦女，定作桃花血。
雨中花慢·越王台下怀古
作者：屈大均
朝代：清
体裁：词

雁翅三城，龙荒十郡，秋来不减边沙。恨牛羊有地，鸡犬无家。虽少诸军浴铁，还馀几队吹笳。口朝台试望，天似穹庐，直接京华。赵佗箕踞，南武称雄，遗墟问取栖鸦。谁得似、斑骓汉使，才藻纷葩，汤沐千年锦石，文章五岭梅花。彩丝女子，争看旌节，色映朝霞。
雨后
作者：屈大均
朝代：清
体裁：七言律诗

雨后江潮鼓大波，黄花鱼比白花多。罾门故截溪桥出，渔艇时穿海市过。鸂鶒已知无食好，鹧鸪其奈不归何。离枝渐熟休狼藉，酿酒持将养太和。
雨后代泛亭望湖
作者：屈大均
朝代：清
体裁：七言律诗

雨过湖光飞满城，一亭含吐尽青冥。浮沉半逐罗浮影，喷薄全开瀑布屏。白鹭祗同渔父冷，芙蓉多为使君馨。荷钱买得鸳鸯否，羡杀双双锦绣翎。
雨声
作者：屈大均
朝代：清
体裁：七言律诗

雨声日夜如流水，欲写潺湲无素琴。长夜已令哀怨久，故人还使梦魂深。孤高野鹤难双宿，断绝秋猿祗一吟。摇落自来悲宋玉，江枫无柰更萧森。
雨夜作
作者：屈大均
朝代：清
体裁：五言绝句

山堂雷雨夜，独坐只焚香。香可清神爽，通宵一气长。
雨夜作
作者：屈大均
朝代：清
体裁：五言律诗

风雨无朝暮，鸣鸡不可知。天沉长夜里，人苦极寒时。泪欲浮孤枕，情终系一丝。平生无白日，衰暮益含悲。
雨大
作者：屈大均
朝代：清
体裁：五言律诗

雨大新成水，浑流满稻田。沙痕微出草，野色淡含烟。蜂食花须落，莺飞柳带牵。人家新笋好，一一煮鱼鲜。
雨过三峡桥上作
作者：屈大均
朝代：清
体裁：七言绝句

二十四潭争一桥，惊泉喷薄几时消。一山瀑布归三峡，小小天风作海潮。
雨过坐三峡桥望石人峰流水
作者：屈大均
朝代：清
体裁：五言律诗

雨馀一片水，壁立白云端。流过三峡乱，声入万松寒。复有石桥月，宜人秋夜看。羽人渺何处，相忆玉琴弹。
雪
作者：屈大均
朝代：清
体裁：五言律诗

一时群籁寂，天地入鸿濛。万里瑶华落，寒光望欲穷。春传梅信早，夜入月明空。有客当楼坐，凄清洞壑中。
雪中送人入太湖作
作者：屈大均
朝代：清

采香泾太远，雪重压渔舟。暖欲洞庭去，晴先胥口留。梅花堪舍命，明月不容愁。一片湖山里，夷光更可求。春寒多水雪，光入镜中无。月上花潭薄，烟含竹屿孤。香知开万树，影尚隔重湖。白首须来往，人间此玉壶。
雪中送人入太湖作·其一
作者：屈大均
朝代：清
体裁：五言律诗

采香泾太远，雪重压渔舟。暖欲洞庭去，晴先胥口留。梅花堪舍命，明月不容愁。一片湖山里，夷光更可求。
雪中送人入太湖作·其二
作者：屈大均
朝代：清
体裁：五言律诗

春寒多水雪，光入镜中无。月上花潭薄，烟含竹屿孤。香知开万树，影尚隔重湖。白首须来往，人间此玉壶。
雪中陈挹苍馈酒
作者：屈大均
朝代：清
体裁：五言律诗

故人念风雪，相送一樽来。是日梅花下，中闺锦瑟开。大欢惟稚子，远望正高台。期尔秦淮曲，春晴共举杯。
雪晴岳顶眺望
作者：屈大均
朝代：清
体裁：七言律诗

三峰雪照黄河白，万壑云含碧落空。醉向明星求露液，狂临仙掌舞天风。雷霆声起车箱里，日月光吞玉井中。阊阖仰观真咫尺，高皇精爽昔相通。
雪残香荔支复荣
作者：屈大均
朝代：清
体裁：七言律诗

去腊南天苦雪侵，珊瑚冻折荔支林。春来香玉魂都返，翠作炎霞影尽阴。火齐即看红日乱，瑛盘更沃碧泉深。新州核小真难得，冰雪全空姑射心。
零陵
作者：屈大均
朝代：清

九疑山色照湘波，西接苍梧御气多。一自重华巡狩后，零陵风俗好韶歌。九峰九水落潇湘，古木寒烟夹岸长。欲就重华写哀怨，苍梧何处但斜阳。
零陵·其一
作者：屈大均
朝代：清
体裁：七言绝句

九疑山色照湘波，西接苍梧御气多。一自重华巡狩后，零陵风俗好韶歌。
零陵·其二
作者：屈大均
朝代：清
体裁：七言绝句

九峰九水落潇湘，古木寒烟夹岸长。欲就重华写哀怨，苍梧何处但斜阳。
零陵道中晓行
作者：屈大均
朝代：清

啼鸟晓纷纷，人烟乱白云。江声双浦合，山色九峰分。斑竹枝枝泪，重瞳处处坟。苍梧秋雨暗，咫尺阻湘君。试上蒲洲望，峰峰列翠屏。潇从湘口合，陵是九疑零。柳映长桥绿，松浮远岸青。暮投何处宿，灯火起官亭。
零陵道中晓行·其一
作者：屈大均
朝代：清
体裁：五言律诗

啼鸟晓纷纷，人烟乱白云。江声双浦合，山色九峰分。斑竹枝枝泪，重瞳处处坟。苍梧秋雨暗，咫尺阻湘君。
零陵道中晓行·其二
作者：屈大均
朝代：清
体裁：五言律诗

试上蒲洲望，峰峰列翠屏。潇从湘口合，陵是九疑零。柳映长桥绿，松浮远岸青。暮投何处宿，灯火起官亭。
雷塘
作者：屈大均
朝代：清
体裁：五言绝句

一片裙腰草，雷塘接竹西。春人无限恨，付与乳莺啼。
雷女
作者：屈大均
朝代：清
体裁：五言律诗

雷女工絺绤，家家买葛丝。赠夫多越布，生子是珠儿。玳瑁装眉掠，槟榔代口脂。蛮中妖艳质，半在海洋湄。
雷女织葛歌
作者：屈大均
朝代：清
体裁：古风

雷女采葛，缉作黄丝。东家为绤，西家为絺。夫寒衣葛布，妇饥食葛乳。得钱虽则多，不足偿租赋。一日织一疋，十指徒苦辛。祗以肥商贾，无能养一身。
雷阳作
作者：屈大均
朝代：清
体裁：五言律诗

鹧鸪啼不已，春草更萋萋。地向擎雷尽，天连涨海低。中华劳梦寐，白首苦东西。杯酒沉冥好，归与有酿溪。
雷阳曲
作者：屈大均
朝代：清

郎心好似调黎水，不起风波春复秋。日日两潮还两汐，令侬消却别离愁。天脚遥遥起半虹，涛声倏吼锦囊东。天教铁飓吹郎转，愿得朝朝见破篷。花下欢闻白马嘶，郎来日日在南溪。莫如琼海潮相似，半月东流半月西。南亭溪畔二桥前，椰叶阴阴带暮烟。蛮女喜簪青茉莉，月明齐汲伏波泉。数钱争出手纤纤，叶结鸳鸯满玉奁。莫道槟榔甘液好，买侬椰子更心甜。蛮娘细葛胜罗襦，采葛朝朝向海隅。为有珠池名对乐，家家生女尽如珠。夕阳潮挟飓风来，欲渡琼南舟却回。望断所欢愁不见，青青一髻是擎雷。朔日城南小队过，鬟边祗要插花多。金钗竞叩三铜鼓，沉水齐薰二伏波。薄暮人人射猎归，城端秀塔挂斜晖。雷公庙里多箫鼓，十里风吹出翠微。
雷阳曲·其一
作者：屈大均
朝代：清
体裁：七言绝句

郎心好似调黎水，不起风波春复秋。日日两潮还两汐，令侬消却别离愁。
雷阳曲·其七
作者：屈大均
朝代：清
体裁：七言绝句

夕阳潮挟飓风来，欲渡琼南舟却回。望断所欢愁不见，青青一髻是擎雷。
雷阳曲·其三
作者：屈大均
朝代：清
体裁：七言绝句

花下欢闻白马嘶，郎来日日在南溪。莫如琼海潮相似，半月东流半月西。
雷阳曲·其九
作者：屈大均
朝代：清
体裁：七言绝句

薄暮人人射猎归，城端秀塔挂斜晖。雷公庙里多箫鼓，十里风吹出翠微。
雷阳曲·其二
作者：屈大均
朝代：清
体裁：七言绝句

天脚遥遥起半虹，涛声倏吼锦囊东。天教铁飓吹郎转，愿得朝朝见破篷。
雷阳曲·其五
作者：屈大均
朝代：清
体裁：七言绝句

数钱争出手纤纤，叶结鸳鸯满玉奁。莫道槟榔甘液好，买侬椰子更心甜。
雷阳曲·其八
作者：屈大均
朝代：清
体裁：七言绝句

朔日城南小队过，鬟边祗要插花多。金钗竞叩三铜鼓，沉水齐薰二伏波。
雷阳曲·其六
作者：屈大均
朝代：清
体裁：七言绝句

蛮娘细葛胜罗襦，采葛朝朝向海隅。为有珠池名对乐，家家生女尽如珠。
雷阳曲·其四
作者：屈大均
朝代：清
体裁：七言绝句

南亭溪畔二桥前，椰叶阴阴带暮烟。蛮女喜簪青茉莉，月明齐汲伏波泉。
雷阳郡斋醉中走笔呈吴使君
作者：屈大均
朝代：清
体裁：古风

使君风流世所宗，饮酒不醉真酒龙。一麾出守濒海郡，三年坐啸擎雷峰。有一酒狂人不容，闻君新醅荔支浓。沉香觥船大如斗，中有扇沙嫩鹿茸。香狸之脯鲨鱼翅，玉盘行出和春菘。使我朵颐不能已，番禺千里来相从。中秋月照郡斋夕，轰饮吏人俱辟易。鲸鱼自合乾百川，鼹鼠犹能尽一石。玉山忽倒红氍毹，谈禅交吐夜光珠。娇歌婉转东西和，花旦温柔左右扶。英雄达生无不可，一代糟丘今属我。古来贤圣尽浮云，岂必二豪同蜾裸。昔人酒中谁陆沉，阮公一醉直至今。酣放动经六十日，千载惟公知此心。
雾重
作者：屈大均
朝代：清

雾重知风起，明应三日寒。地侵霜气湿，天入雪云乾。服饵贫来少，衣裳老去单。梅花今手植，可得廿年看。乘雾取凫雁，宜寒是水乡。蟹膏霜后满，螺柱雪前长。打网劳鱼妇，盘盐急海商。菊花嫌早放，辛苦及春阳。
雾重·其一
作者：屈大均
朝代：清
体裁：五言律诗

雾重知风起，明应三日寒。地侵霜气湿，天入雪云乾。服饵贫来少，衣裳老去单。梅花今手植，可得廿年看。
雾重·其二
作者：屈大均
朝代：清
体裁：五言律诗

乘雾取凫雁，宜寒是水乡。蟹膏霜后满，螺柱雪前长。打网劳鱼妇，盘盐急海商。菊花嫌早放，辛苦及春阳。
霁后望罗阳诸峰
作者：屈大均
朝代：清
体裁：七言绝句

几朵芙蓉雨外分，麻姑玉女翠氤氲。青青一髻无多雪，日夕光含一片云。
霍州道中
作者：屈大均
朝代：清
体裁：七言绝句

太岳青苍接太行，河汾襟带势何长。白云冉冉随行客，春草茫茫入战场。
霓裳中序第一
作者：屈大均
朝代：清
体裁：词

花残委碧藓。恨杀红深和绿浅。香冷啼痕犹暖。正蝶影烟沉，莺歌风断。春归难缓。待与谁、尊酒持饯。人将老，玉颜未驻，要把翠娥选。衰损。求仙休晚。且导引、熊经一转。须知来日苦短。坠马擎杯，舞鸾弄管，帝乡应未远。早蠲愁、荒淫不返。从师去、女生相逐，玉女一行满。
霜
作者：屈大均
朝代：清

蛮中那识汝，尽道雪花深。白露凝千里，苍烟只一林。南风冰欲合，朔气日相侵。小腊频催暖，应知造化心。炎方天气变，腊月未春阳。不雨难成雪，无风但作霜。寒生冬至后，白满越王乡。日出为烟雾，濛濛接海长。
霜·其一
作者：屈大均
朝代：清
体裁：五言律诗

蛮中那识汝，尽道雪花深。白露凝千里，苍烟只一林。南风冰欲合，朔气日相侵。小腊频催暖，应知造化心。
霜·其二
作者：屈大均
朝代：清
体裁：五言律诗

炎方天气变，腊月未春阳。不雨难成雪，无风但作霜。寒生冬至后，白满越王乡。日出为烟雾，濛濛接海长。
霜天晓角 其一 二首
作者：屈大均
朝代：清
体裁：词

翠楼明月。此夕应如雪。三两玉人相倚，香露沁、湿云屧。一叠还一叠。瑶琴弹不辍。恨与素娥同寡，蟾兔外。共寒绝。
霜天晓角 其一 二首
作者：屈大均
朝代：清
体裁：词

镜中人老。镜外人难好。阶下紫兰红蕙，须教变，长生草。蝶香多在粉，拾来和药捣。多取异花薰炙，料得使、朱颜保。
霜天晓角·二首
作者：屈大均
朝代：清

翠楼明月。此夕应如雪。三两玉人相倚，香露沁、湿云屧。一叠还一叠。瑶琴弹不辍。恨与素娥同寡，蟾兔外。共寒绝。此情良苦。况复潇潇雨。长夜苦寒难睡，虫唧唧、似儿女。岁去穷不去。埋忧那有处。白首不堪家累，无计甚、向谁语。
霜天晓角·二首
作者：屈大均
朝代：清

镜中人老。镜外人难好。阶下紫兰红蕙，须教变，长生草。蝶香多在粉，拾来和药捣。多取异花薰炙，料得使、朱颜保。飞飞榆荚。片片连花叶。欲买旧愁新恨，频移步、风前拾。拾来眉上贴，勾引双双蝶。多少碧桃红杏，不得上、胭脂靥。
霜天晓角·其二
作者：屈大均
朝代：清
体裁：词

此情良苦。况复潇潇雨。长夜苦寒难睡，虫唧唧、似儿女。岁去穷不去。埋忧那有处。白首不堪家累，无计甚、向谁语。
霜天晓角·其二
作者：屈大均
朝代：清
体裁：词

飞飞榆荚。片片连花叶。欲买旧愁新恨，频移步、风前拾。拾来眉上贴，勾引双双蝶。多少碧桃红杏，不得上、胭脂靥。
霜天晓角·遗镜
作者：屈大均
朝代：清
体裁：词

流尘久入，点点残脂湿。莺影至今犹在，凭香露，掩馀泣。独立花半执。月中追不及。蟾兔料应相伴，桂树下，敛裙褶。
霜橘
作者：屈大均
朝代：清
体裁：五言排律

受命生蛮越，为师得楚臣。甘垂嘉实美，郁作厥苞珍。喷雾香濡手，含霜冷浸唇。皮令幽菽辣，瓤使缥醪醇。臭味炎凉一，文章杂糅新。江南逾酷烈，淮北即酸辛。雕饰当残腊，青黄踰早春。华仍分瓣瓣，脔更叠鳞鳞。核易沾红袖，渣防湿锦茵。肺寒犹复嗜，牙裂不曾颦。老圃年尝学，荒畦日几巡。幸生丹荔国，终守白华身。果税非千户，场师是一人。种先山蚁买，林与荔奴邻。四会柑兼植，增城柚亦真。橘官知已贵，花利未全贫。广设仙灵井，长滋道路津。金珰朝共摘，玉案暮同陈。连理怀多有，曾枝刺莫嗔。张盘休夺子，陆绩任遗亲。一颗嗟鞭甚，三枚笑堕频。方圆倾逐器，絺绤覆随巾。再熟还潘令，双投岂蒋神。餐馀须厌饼，方法拟瓯闽。
露华·白牡丹
作者：屈大均
朝代：清
体裁：词

素妆淡淡。喜绝代琼姿，皎皎难染。路入庾关，能见梅花无忝。一枝不必姚黄，已夺越娘光艳。炎天热、琼台夜深，牖户休掩。盈盈半压朱槛。正浣出天香，珠露微点。笑谢洛阳花估，国色长占。想暖稍展氍毹，更使玉人匀脸。当影坐，衔杯共对不厌。
青冢
作者：屈大均
朝代：清

一片阴山日易阴，汉宫春色梦中深。不随边地风霜变，芳草青青是妾心。峨峨何似李陵台，一曲琵琶夜夜哀。红粉青蛾安足惜，才人亦在白龙堆。
青冢·其一
作者：屈大均
朝代：清
体裁：七言绝句

一片阴山日易阴，汉宫春色梦中深。不随边地风霜变，芳草青青是妾心。
青冢·其二
作者：屈大均
朝代：清
体裁：七言绝句

峨峨何似李陵台，一曲琵琶夜夜哀。红粉青蛾安足惜，才人亦在白龙堆。
青旗江口所见
作者：屈大均
朝代：清

微霜生暖雪生寒，鱼爱新泉上钓竿。渔父挂帆二水去，白头人作鹭莺看。
青旗江口所见
作者：屈大均
朝代：清
体裁：七言绝句

微霜生暖雪生寒，鱼爱新泉上钓竿。渔父挂帆二水去，白头人作鹭鸶看。
青楼曲
作者：屈大均
朝代：清

杨柳垂千缕，风吹挂玉楼。美人怜不折，欲系紫骅骝。贱妾莲蓬似，中含苦薏多。擘开君不食，辜负一么荷。
青楼曲·其一
作者：屈大均
朝代：清
体裁：五言绝句

杨柳垂千缕，风吹挂玉楼。美人怜不折，欲系紫骅骝。
青楼曲·其二
作者：屈大均
朝代：清
体裁：五言绝句

贱妾莲蓬似，中含苦薏多。擘开君不食，辜负一么荷。
青溪
作者：屈大均
朝代：清

古渡从桃叶，沿洄到夕阳。青溪三十六，曲曲是愁肠。莺花三月艳，脂粉六朝香。不分青溪水，愁心与尔长。
青溪
作者：屈大均
朝代：清
体裁：七言绝句

小姑名字擅青溪，桃叶风流渡口迷。六代祗馀儿女事，不胜金粉景阳西。
青溪
作者：屈大均
朝代：清

青溪一片长蘼芜，天上张星作小姑。小像沉香薰未已，夷光得似丽华无。胭脂井里殉君王，花作陈宫二女香。谁道小姑人不识，美人张孔两鸳鸯。青溪一道秦淮接，桃叶桃根总在兹。六代风流归此地，何人不拜女郎祠。
青溪·其一
作者：屈大均
朝代：清
体裁：五言绝句

古渡从桃叶，沿洄到夕阳。青溪三十六，曲曲是愁肠。
青溪·其一
作者：屈大均
朝代：清
体裁：七言绝句

青溪一片长蘼芜，天上张星作小姑。小像沉香薰未已，夷光得似丽华无。
青溪·其三
作者：屈大均
朝代：清
体裁：七言绝句

青溪一道秦淮接，桃叶桃根总在兹。六代风流归此地，何人不拜女郎祠。
青溪·其二
作者：屈大均
朝代：清
体裁：七言绝句

胭脂井里殉君王，花作陈宫二女香。谁道小姑人不识，美人张孔两鸳鸯。
青溪·其二
作者：屈大均
朝代：清
体裁：五言绝句

莺花三月艳，脂粉六朝香。不分青溪水，愁心与尔长。
青溪观虞美人作
作者：屈大均
朝代：清

天生意气逐重瞳，血作名花万古红。开遍青溪与罂粟，枝枝平舞美人风。一带溪桥隐暮烟，开残芍药马蹄边。红颜尽是閒花草，似尔虞兮自可怜。战血何妨染玉颜，花开长使美人攀。二妃不为重华死，那得潇湘竹尽斑。
青溪观虞美人作·其一
作者：屈大均
朝代：清
体裁：七言绝句

天生意气逐重瞳，血作名花万古红。开遍青溪与罂粟，枝枝平舞美人风。
青溪观虞美人作·其三
作者：屈大均
朝代：清
体裁：七言绝句

战血何妨染玉颜，花开长使美人攀。二妃不为重华死，那得潇湘竹尽斑。
青溪观虞美人作·其二
作者：屈大均
朝代：清
体裁：七言绝句

一带溪桥隐暮烟，开残芍药马蹄边。红颜尽是閒花草，似尔虞兮自可怜。
青牛台访彭荆山
作者：屈大均
朝代：清
体裁：五言律诗

谁凿芙蓉翠，飞楼架此峰。千山围落雁，一脉度苍龙。日射黄河雪，天摇白帝钟。王孙游不返，此地种长松。
青玉峡
作者：屈大均
朝代：清
体裁：七言绝句

冰开瀑布落成溪，千丈飞丝马尾齐。青玉峡中行不得，朝猿啼罢暮猿啼。
青玉案·题王蒲衣《无题百咏》
作者：屈大均
朝代：清
体裁：词

琳琅大道风流在。苦春思、如烟海。笔似新夷初发蕾。玉台神丽，香奁幽艳，珍尔芳年待。大珠孕就三千琲。一一唇边少人采。不嫁朱颜光更倍。绕亭鸾鹤，满身兰芷，生妒劳真宰。
青鵻歌
作者：屈大均
朝代：清

多谢青鵻鸟，槟榔要与郎。宁食我橄榄，莫食我槟榔。青鵻且莫来，槟榔犹未熟。莫食槟榔青，宁食槟榔肉。
青鵻歌·其一
作者：屈大均
朝代：清
体裁：五言绝句

多谢青鵻鸟，槟榔要与郎。宁食我橄榄，莫食我槟榔。
青鵻歌·其二
作者：屈大均
朝代：清
体裁：五言绝句

青鵻且莫来，槟榔犹未熟。莫食槟榔青，宁食槟榔肉。
非狂
作者：屈大均
朝代：清
体裁：五言律诗

非狂人不信，尽作酒徒看。市上无屠者，淮阴有钓竿。英雄宜发白，老大更心丹。惨淡风云会，时来定不难。
韩佥宪寿词
作者：屈大均
朝代：清
体裁：五言排律

南越分三道，枢机在岭西。台门开石室，使节出端溪。四郡归观察，诸侯待整齐。声华高绛阙，文采冠金闺。燕喜多山雉，龙骧罢水犀。芙蓉园正启，鹦鹉赋争题。九节蒲为寿，三珠树可栖。纷葩公宴曲，传自大铜鞮。
韩宪使见贻二白鹇赋以答之
作者：屈大均
朝代：清
体裁：古风

使君持宪白鹇国，白鹇一一生颜色。相贻雄白与雌朱，教我烟霄恣胸臆。山鸡孔雀满金钱，閒客衣裳似雪鲜。明朝放向罗浮去，应解衔花旧主前。
韩烈女哀词
作者：屈大均
朝代：清

佳人何侠烈，玉碎向重围。血溅花门骑，魂随雾縠衣。神光离复合，仙貌是耶非。兰桂千秋操，芬芳知者希。白刃血纷纷，佳人化彩云。可怜明月魄，犹恋石榴裙。鹑首天方醉，蛾眉世不闻。哀笳三百弄，总是慰昭君。轻云含片月，光彩乍阴阳。诗礼为良会，人神有大纲。胭脂羞北地，菡萏喜西方。金母知相待，瑶池路不长。
韩烈女哀词·其一
作者：屈大均
朝代：清
体裁：五言律诗

佳人何侠烈，玉碎向重围。血溅花门骑，魂随雾縠衣。神光离复合，仙貌是耶非。兰桂千秋操，芬芳知者希。
韩烈女哀词·其三
作者：屈大均
朝代：清
体裁：五言律诗

轻云含片月，光彩乍阴阳。诗礼为良会，人神有大纲。胭脂羞北地，菡萏喜西方。金母知相待，瑶池路不长。
韩烈女哀词·其二
作者：屈大均
朝代：清
体裁：五言律诗

白刃血纷纷，佳人化彩云。可怜明月魄，犹恋石榴裙。鹑首天方醉，蛾眉世不闻。哀笳三百弄，总是慰昭君。
韩疆
作者：屈大均
朝代：清
体裁：古风

戴颙能念父，不忍奏遗琴。日夕为新弄，泠泠山水音。朝飞怜野雉，暮宿向空林。五十无妃匹，谁知沐犊心。
韩观察席上次韵赠吴湖州
作者：屈大均
朝代：清
体裁：七言律诗

翩翩旌节岭西年，宾客同临五岭烟。雪苑枚乘推祭酒，兰台平子正归田。三江暖爱初晴日，双峡寒惊欲雪天。蝴蝶文章君自足，休论孔雀有金钱。
韬光寺楼晓望
作者：屈大均
朝代：清
体裁：五言律诗

朝来凭阁望，峰顶大江浮。日出天鸡口，潮飞澥蜃楼。苍苍会稽树，渺渺富春洲。不见同怀子，相思万壑秋。
韶石歌韶州太守席上作
作者：屈大均
朝代：清
体裁：古风

使君五马从韶阳，春融开宴来仙羊。誇予韶石三十六，芙蓉一一摩青苍。韶阳千里尽奇石，各为根株森相望。箨龙拔地动千丈，大小削成纷圆方。瑶篸玉柱千万计，排立有时如堵墙。巨灵荡踏苦无力，岩岩铁壁当中央。使君拄笏韶石下，氤氲紫翠流衣裳。双峰左右接天阙，二楼高下临皇冈。重华对越俨精爽，二灵彷佛非鸿荒。神明沕穆合古乐，箫韶日夕深微茫。南薰再鼓解民愠，玉琴之外无陶唐。香炉宝盖试击拊，安知不可仪凤凰。无声之乐道所贵，期君肉味长相忘。
韶阳吊古
作者：屈大均
朝代：清

战血依稀带雨新，黄昏白上尽青燐。将军间道无奇策，一败韶阳误汉人。泷西兵已过泷东，苦是阴城不易攻。兵法自来牵制好，偏师不解断南雄。啾啾鬼哭汉将军，安国头悬塞上云。更有终童能死节，魂留南越甚芳芬。
韶阳吊古·其一
作者：屈大均
朝代：清
体裁：七言绝句

战血依稀带雨新，黄昏白上尽青燐。将军间道无奇策，一败韶阳误汉人。
韶阳吊古·其三
作者：屈大均
朝代：清
体裁：七言绝句

啾啾鬼哭汉将军，安国头悬塞上云。更有终童能死节，魂留南越甚芳芬。
韶阳吊古·其二
作者：屈大均
朝代：清
体裁：七言绝句

泷西兵已过泷东，苦是阴城不易攻。兵法自来牵制好，偏师不解断南雄。
韶阳恭谒虞帝庙有赋
作者：屈大均
朝代：清

庙枕皇冈古色春，冕旒遗影细生尘。娥英变化元天女，鹿豕依稀是野人。仙饭一丛香草掇，御床三尺玉琴陈。阶前拜手敷辞罢，泪洒幽篁似楚臣。玉辇何年八桂来，衣裳垂向九成台。千秋历数躬犹在，一代龙鱼事可哀。斑竹风生鸾吹起，苍梧日落象耕回。骚人怅望惟瑶圃，欲就重华未有媒。南巡往日怜韶石，遍奏鸣琴六六峰。天阙自开双锦绣，翠华长驻一芙蓉。月明瑶瑟来双女，风起珠尘绕六龙。云里帝城蒲阪似，葱葱御气绛绡重。怅望沅湘有所思，楚宫泯没至今悲。三闾大族惟三户，九面衡阳岂九疑。歌舞东皇暾未出，夷犹北渚月频移。零陵不是来龙驭，讵有湘累谒帝时。开辟文明五岭新，山河敝屣此南巡。讴歌一日无贤子，禅受千秋有罪人。俎豆偏多荒服外，兰荪未借楚江滨。精灵亘古同霄汉，不道湘妃是水神。野死涔阳恨未央，竹书遗事总荒唐。象于有鼻称天子，羽亦重瞳作霸王。韶石山连三峡险，曲江水接六泷长。南薰愿得留终古，先为炎天散早凉。
韶阳恭谒虞帝庙有赋·其一
作者：屈大均
朝代：清
体裁：七言律诗

庙枕皇冈古色春，冕旒遗影细生尘。娥英变化元天女，鹿豕依稀是野人。仙饭一丛香草掇，御床三尺玉琴陈。阶前拜手敷辞罢，泪洒幽篁似楚臣。
韶阳恭谒虞帝庙有赋·其三
作者：屈大均
朝代：清
体裁：七言律诗

南巡往日怜韶石，遍奏鸣琴六六峰。天阙自开双锦绣，翠华长驻一芙蓉。月明瑶瑟来双女，风起珠尘绕六龙。云里帝城蒲阪似，葱葱御气绛绡重。
韶阳恭谒虞帝庙有赋·其二
作者：屈大均
朝代：清
体裁：七言律诗

玉辇何年八桂来，衣裳垂向九成台。千秋历数躬犹在，一代龙鱼事可哀。斑竹风生鸾吹起，苍梧日落象耕回。骚人怅望惟瑶圃，欲就重华未有媒。
韶阳恭谒虞帝庙有赋·其五
作者：屈大均
朝代：清
体裁：七言律诗

开辟文明五岭新，山河敝屣此南巡。讴歌一日无贤子，禅受千秋有罪人。俎豆偏多荒服外，兰荪未借楚江滨。精灵亘古同霄汉，不道湘妃是水神。
韶阳恭谒虞帝庙有赋·其六
作者：屈大均
朝代：清
体裁：七言律诗

野死涔阳恨未央，竹书遗事总荒唐。象于有鼻称天子，羽亦重瞳作霸王。韶石山连三峡险，曲江水接六泷长。南薰愿得留终古，先为炎天散早凉。
韶阳恭谒虞帝庙有赋·其四
作者：屈大均
朝代：清
体裁：七言律诗

怅望沅湘有所思，楚宫泯没至今悲。三闾大族惟三户，九面衡阳岂九疑。歌舞东皇暾未出，夷犹北渚月频移。零陵不是来龙驭，讵有湘累谒帝时。
韶阳舟中作
作者：屈大均
朝代：清
体裁：七言律诗

韶阳怪石夹江多，松树枝枝若女萝。乱削山簪皆碧玉，横牵水带是青罗。盘盘马逐峰峦转，曲曲舟穿洞穴过。行客最怜乡国近，白头膝下得婆娑。
韶阳道中望诸峰
作者：屈大均
朝代：清
体裁：七言绝句

削出枝枝是箨龙，无人道是一峰峰。山灵作意为韶石，欲使巉岩似次宗。
顶湖山
作者：屈大均
朝代：清
体裁：五言律诗

瀑泉争汇处，湖出最高峰。飞练几千尺，横天一白龙。石船黄叶满，天镜白云封。洗衲山僧至，苔分麋鹿踪。
顾云美六十
作者：屈大均
朝代：清

寂寞松风寝，先皇御翰留。心飞天寿月，泪尽海棠秋。故国谁高卧，斯人更远游。乱离过六十，知己在沧洲。汝婿忠臣子，初生端水时。两宫犀带赐，三岁羽林儿。丧乱孤谁托，艰贞尔独知。遗民今日少，珍重鬓如丝。
顾云美六十·其一
作者：屈大均
朝代：清
体裁：五言律诗

寂寞松风寝，先皇御翰留。心飞天寿月，泪尽海棠秋。故国谁高卧，斯人更远游。乱离过六十，知己在沧洲。
顾云美六十·其二
作者：屈大均
朝代：清
体裁：五言律诗

汝婿忠臣子，初生端水时。两宫犀带赐，三岁羽林儿。丧乱孤谁托，艰贞尔独知。遗民今日少，珍重鬓如丝。
顾生以画朱竹见贻口占答之
作者：屈大均
朝代：清

朱竹胜于墨竹多，人言竹醉亦颜酡。筼筜忽与枫林似，叶叶红如霜染何。太赤枝枝似彼姝，琅玕欲报玉盘无。新词可当襜褕否，更乞徐熙没骨图。
顾生以画朱竹见贻口占答之·其一
作者：屈大均
朝代：清
体裁：七言绝句

朱竹胜于墨竹多，人言竹醉亦颜酡。筼筜忽与枫林似，叶叶红如霜染何。
顾生以画朱竹见贻口占答之·其二
作者：屈大均
朝代：清
体裁：七言绝句

太赤枝枝似彼姝，琅玕欲报玉盘无。新词可当襜褕否，更乞徐熙没骨图。
颍桥谒颍考叔祠墓作
作者：屈大均
朝代：清
体裁：五言律诗

颍桥临颍谷，纯孝忆封人。绕墓慈乌夕，缘祠蔓草春。远游乖子职，明发愧天伦。菽水求无处，艰难万里身。
频果乾
作者：屈大均
朝代：清

京师频果与花红，作脯南来笑土风。不问花红问频果，鲜时香味可相同。频果甜于沙果多，相思原不是频婆。乾来说是林檎脯，越客传看咥笑多。上林频果最称珍，夏熟樱桃共荐新。作脯不教南客识，玉盘争取更贻人。
频果乾·其一
作者：屈大均
朝代：清
体裁：七言绝句

京师频果与花红，作脯南来笑土风。不问花红问频果，鲜时香味可相同。
频果乾·其三
作者：屈大均
朝代：清
体裁：七言绝句

上林频果最称珍，夏熟樱桃共荐新。作脯不教南客识，玉盘争取更贻人。
频果乾·其二
作者：屈大均
朝代：清
体裁：七言绝句

频果甜于沙果多，相思原不是频婆。乾来说是林檎脯，越客传看咥笑多。
频梦先严有作
作者：屈大均
朝代：清

夜夜怀明发，先公梦寐劳。儿孤从少小，泪已尽莪蒿。多难凭吾父，提携在梦中。此身能老大，不敢恨途穷。肤发今如此，那能不辱亲。梦中长痛哭，惭愧白华身。五旬今有二，多父一年馀。不死如闻道，应能续易书。
频梦先严有作·其一
作者：屈大均
朝代：清
体裁：五言绝句

夜夜怀明发，先公梦寐劳。儿孤从少小，泪已尽莪蒿。
频梦先严有作·其三
作者：屈大均
朝代：清
体裁：五言绝句

肤发今如此，那能不辱亲。梦中长痛哭，惭愧白华身。
频梦先严有作·其二
作者：屈大均
朝代：清
体裁：五言绝句

多难凭吾父，提携在梦中。此身能老大，不敢恨途穷。
频梦先严有作·其四
作者：屈大均
朝代：清
体裁：五言绝句

五旬今有二，多父一年馀。不死如闻道，应能续易书。
频阳纪梦作
作者：屈大均
朝代：清

湘累魂越散，端赖美人招。故国无三秀，佳期有二姚。神光离复合，幽梦暮还朝。不道襄王惑，频将玉佩要。南楚来萍实，西秦遇蕣英。舞惊王剪里，歌掩美原城。薄梦为媒妁，多情愧友生。思为连理木，枝叶向冬荣。风吹珠海月，月照弄珠人。窈窕匏瓜匹，徘徊子夜春。惊鸿翩欲举，堕马艳无伦。太白金陵子，风流继后尘。
频阳纪梦作·其一
作者：屈大均
朝代：清
体裁：五言律诗

湘累魂越散，端赖美人招。故国无三秀，佳期有二姚。神光离复合，幽梦暮还朝。不道襄王惑，频将玉佩要。
频阳纪梦作·其三
作者：屈大均
朝代：清
体裁：五言律诗

风吹珠海月，月照弄珠人。窈窕匏瓜匹，徘徊子夜春。惊鸿翩欲举，堕马艳无伦。太白金陵子，风流继后尘。
频阳纪梦作·其二
作者：屈大均
朝代：清
体裁：五言律诗

南楚来萍实，西秦遇蕣英。舞惊王剪里，歌掩美原城。薄梦为媒妁，多情愧友生。思为连理木，枝叶向冬荣。
题东来紫气图
作者：屈大均
朝代：清
体裁：七言绝句

华阴尚有青牛树，树亦犹龙似老人。紫气氤氲在枝叶，持来为尔五千春。
题二半阁
作者：屈大均
朝代：清
体裁：五言律诗

吾道非禅寂，犹宜半读书。弦歌娱一室，风雅变三闾。坐久生明月，吟高入紫虚。流光应自惜，不是爱閒居。
题云台峰
作者：屈大均
朝代：清

雄雷何霹雳，雌雷鸣依依。阴阳相回薄，渊默不能持。发愤为春秋，空文思垂辉。轩辕在华岳，排天往陈辞。天梯何险艰，十步九逶迤。匍卜苍龙背，拘牵玉女衣。绠短玉井长，寒浆难疗饥。白帝觞百神，邀我云台嬉。抠衣上云台，磴道何盘纡。死生寄微繘，逡巡青壁隅。神气虽不变，四体挛以拘。阴井仰穿空，阳霤伏行虚。仙人遥见笑，戚施与蘧蒢。寥廓忽无天，穷高至奥区。巨灵厌大朴，雕崿为芙蕖。吾将反浑沌，与帝合灵符。
题云台峰·其一
作者：屈大均
朝代：清
体裁：古风

雄雷何霹雳，雌雷鸣依依。阴阳相回薄，渊默不能持。发愤为春秋，空文思垂辉。轩辕在华岳，排天往陈辞。天梯何险艰，十步九逶迤。匍卜苍龙背，拘牵玉女衣。绠短玉井长，寒浆难疗饥。白帝觞百神，邀我云台嬉。
题云台峰·其二
作者：屈大均
朝代：清
体裁：古风

抠衣上云台，磴道何盘纡。死生寄微繘，逡巡青壁隅。神气虽不变，四体挛以拘。阴井仰穿空，阳霤伏行虚。仙人遥见笑，戚施与蘧蒢。寥廓忽无天，穷高至奥区。巨灵厌大朴，雕崿为芙蕖。吾将反浑沌，与帝合灵符。
题五泄山房
作者：屈大均
朝代：清
体裁：五言律诗

森森毛竹洞，鸡犬有人家。石髓流溪上，琴声落海涯。苍松为道士，大药是莲花。下界闻疏磬，遥遥出暮霞。
题五诗人图
作者：屈大均
朝代：清
体裁：七言绝句

诗人复有五君贤，渭北江东啸咏传。一片丹青争画出，风流谁复羡凌烟。
题从化郭明府册子
作者：屈大均
朝代：清
体裁：五言律诗

城边百丈带，曲折下流溪。山县白云满，讼堂春草齐。书成玉杯外，政报金门西。又拜春秋疏，人人一卷携。
题伍子胥传赠友
作者：屈大均
朝代：清
体裁：古风

丈夫忠孝难两立，此身一死真可惜。雪耻当为伍子胥，归仇莫作徐元直。鹿生于野命系庖，时危那得适乐郊。干将大阿不自握，为人所戮非英豪。君今何为恋儿曹，及时建钺拥旌旄。骑虎之势不可下，负恩人是报恩者。
题关中程氏临流图
作者：屈大均
朝代：清
体裁：五言律诗

独坐向流水，不知花满身。横琴复何事，垂钓只斯人。石作峰峰笋，云为片片茵。苍苍葭菼外，此境是西秦。
题刘君芦洲濯足图
作者：屈大均
朝代：清
体裁：七言绝句

岂意菰芦尚有人，微茫烟水未迷津。白头渔父偏知汝，一棹相将出白蘋。
题华不亭
作者：屈大均
朝代：清
体裁：五言律诗

却恨多莲叶，田田不见鱼。镜开云影外，珠泻月光馀。雨滑休扶杖，风凉且枕书。爱君亭子好，绝似水中居。
题南园绿草飞蝴蝶图
作者：屈大均
朝代：清
体裁：五言绝句

蝴蝶与芳草，相怜不为春。罗裙深浅色，愁杀冶游人。
题卫叔卿博台
作者：屈大均
朝代：清
体裁：古风

昭王旧作钩梯处，武帝尝求博戏人。羽盖云车何婀娜，花台石笋复嶙峋。强梁自贵欲相臣，何足误之大道真。紫芝老父曾逃汉，飞兔先生亦却秦。紫雾濛濛绝壑里，閒持六箸对天神。
题友人饮酒图
作者：屈大均
朝代：清
体裁：七言绝句

君能中圣复中贤，自可长生作酒仙。不见酒星三四五，千秋历历绛河边。
题叶氏山房
作者：屈大均
朝代：清
体裁：七言绝句

城外青山千万重，城中独有一芙蓉。君家正在芙蓉上，一片楼台云气浓。
题吕纪梅雀图
作者：屈大均
朝代：清
体裁：五言律诗

绝似边鸾好，枝枝雪可攀。粉微沾翠羽，香欲出寒山。啄蕊当明月，惊花坠玉颜。画时图辟暑，宜尔素屏间。
题吴太守江山清啸楼
作者：屈大均
朝代：清
体裁：古风

江南山色渡江飞，飞向君楼含夕霏。空翠不随流水去，鸿濛忽化白云归。吴兴太守真州客，日夕捲帘荡精魄。舞影时翻天女花，歌声欲裂雷公石。浮玉双峰架笔高，芙蓉一朵一离骚。六朝春色为膏沐，万里天风且羽毛。
题吴季六所画黄山松
作者：屈大均
朝代：清

奇绝黄山吴季六，画松不画直松看。四松最是黄山怪，长使人来毛骨寒。三十六峰松尽眠，一峰峰有一松缠。松枝不比松身短，十丈横飞渡水烟。株株穿石土膏无，瘦尽蛟龙石作肤。画出已令山鬼泣，不须黄海作全图。撄石孥云尽偃松，一松飞去接前峰。游人不觉石梁断，扶过溪南惊卧龙。熊罴多力不如君，曾向沙场作虎贲。战败不愁无矢刃，奇松拔取扫千军。山木阴森古穴边，汝驱虓虎出飞泉。画来三叠庐山似，更有虬松怒上天。松松费尽熊罴力，画取黄山万树来。双腕可怜如此用，丹青深隐冠军才。龙颠虎倒在峰峰，尽是将军汉代松。鳞甲不妨三寸厚，耐他冰雪过玄冬。看君身亦一长松，生长黄山石壁重。放笔可能为直干，千寻撑起玉芙蓉。瘦尽徒劳石髓滋，时时看似一峰欹。女萝乱挂无空处，画出应教山鬼疑。
题吴季六所画黄山松·其一
作者：屈大均
朝代：清
体裁：七言绝句

奇绝黄山吴季六，画松不画直松看。四松最是黄山怪，长使人来毛骨寒。
题吴季六所画黄山松·其七
作者：屈大均
朝代：清
体裁：七言绝句

松松费尽熊罴力，画取黄山万树来。双腕可怜如此用，丹青深隐冠军才。
题吴季六所画黄山松·其三
作者：屈大均
朝代：清
体裁：七言绝句

株株穿石土膏无，瘦尽蛟龙石作肤。画出已令山鬼泣，不须黄海作全图。
题吴季六所画黄山松·其九
作者：屈大均
朝代：清
体裁：七言绝句

看君身亦一长松，生长黄山石壁重。放笔可能为直干，千寻撑起玉芙蓉。
题吴季六所画黄山松·其二
作者：屈大均
朝代：清
体裁：七言绝句

三十六峰松尽眠，一峰峰有一松缠。松枝不比松身短，十丈横飞渡水烟。
题吴季六所画黄山松·其五
作者：屈大均
朝代：清
体裁：七言绝句

熊罴多力不如君，曾向沙场作虎贲。战败不愁无矢刃，奇松拔取扫千军。
题吴季六所画黄山松·其八
作者：屈大均
朝代：清
体裁：七言绝句

龙颠虎倒在峰峰，尽是将军汉代松。鳞甲不妨三寸厚，耐他冰雪过玄冬。
题吴季六所画黄山松·其六
作者：屈大均
朝代：清
体裁：七言绝句

山木阴森古穴边，汝驱虓虎出飞泉。画来三叠庐山似，更有虬松怒上天。
题吴季六所画黄山松·其十
作者：屈大均
朝代：清
体裁：七言绝句

瘦尽徒劳石髓滋，时时看似一峰欹。女萝乱挂无空处，画出应教山鬼疑。
题吴季六所画黄山松·其四
作者：屈大均
朝代：清
体裁：七言绝句

撄石孥云尽偃松，一松飞去接前峰。游人不觉石梁断，扶过溪南惊卧龙。
题吴氏一砚斋
作者：屈大均
朝代：清
体裁：古风

中山王之琢，南京有四园。其东傍青溪，一曲流潺湲。秦淮窈窕通，钓鱼来至尊。至今濯锦塘，御气生朝暾。左右多居人，蒲荷接市门。罂粟与文无，一一含旧恩。我将携妻孥，于此开层轩。为怜有吴君，掌故相讨论。呜咽成春秋，纪亡不纪存。君言有玉砚，吐辞如春温。将输仁爱思，与我同晨昏。
题吴湖州亭皋集
作者：屈大均
朝代：清
体裁：五言律诗

柳恽风流在，吴兴复有君。人书团扇满，木叶与秋云。苕霅辞双渚，潇湘问众芬。江南还有曲，叹绝沈休文。
题周梨庄戴笠图
作者：屈大均
朝代：清
体裁：古风

梨庄本是青云器，四十于今犹未仕。前朝文献在君家，著作欲继先公志。秣陵藏书谁最多，读画楼中高嵯峨。捃拾能笺五代史，时谈遗事如悬河。董狐有志我未逮，三百年中谁记载。汉史应须属紫阳，元人岂解尊昭代。青溪水阁閒相期，笔削相将乘此时。王猛犹能存正朔，许衡那得配先师。栖霞之山好林樾，更为同人开理窟。片言亦可成春秋，一画自能知日月。閒来戴笠将何之，遣谷逍遥若有思。接舆髡首且相对，佯狂于道亦良宜。
题太仓张氏学山园
作者：屈大均
朝代：清

城里多丘壑，名园更学山。何来峰十二，风雨恐飞还。抱石云长冷，流花水不閒。人疑太湖上，销夏第三湾。先公真仲蔚，白首此经营。为养司空志，因高处士名。风多长化水，云白欲开晴。岩穴相勾漏，天然一石城。天下无山水，愚公有子孙。昔移石笋至，今似莲花尊。松桧干云乱，凫鸥得雨喧。家风高可述，不在辟疆园。不必天风起，松多自有声。谁从人籁外，最得梦魂清。果落疑冰响，梅开似月明。主人馀逸兴，还与听啼莺。
题太仓张氏学山园·其一
作者：屈大均
朝代：清
体裁：五言律诗

城里多丘壑，名园更学山。何来峰十二，风雨恐飞还。抱石云长冷，流花水不閒。人疑太湖上，销夏第三湾。
题太仓张氏学山园·其三
作者：屈大均
朝代：清
体裁：五言律诗

天下无山水，愚公有子孙。昔移石笋至，今似莲花尊。松桧干云乱，凫鸥得雨喧。家风高可述，不在辟疆园。
题太仓张氏学山园·其二
作者：屈大均
朝代：清
体裁：五言律诗

先公真仲蔚，白首此经营。为养司空志，因高处士名。风多长化水，云白欲开晴。岩穴相勾漏，天然一石城。
题太仓张氏学山园·其四
作者：屈大均
朝代：清
体裁：五言律诗

不必天风起，松多自有声。谁从人籁外，最得梦魂清。果落疑冰响，梅开似月明。主人馀逸兴，还与听啼莺。
题妆台
作者：屈大均
朝代：清
体裁：七言绝句

何处相思采白蘋，宓妃罗袜已成尘。玉兰尽抱琵琶去，南国于今少美人。
题姚君庐墓图
作者：屈大均
朝代：清
体裁：五言律诗

白头乌似汝，啼断墓田阴。一自悲风木，平生废玉琴。庐依秋竹冷，泪滴练溪深。莫更同山鬼，离忧怆至今。
题寒山子图
作者：屈大均
朝代：清

閒与天台扫落花，花花扫尽扫云霞。云霞亦是吾馀物，流出人间带日华。天半飞桥势欲飞，赤城霞作羽人衣。天风不断松间起，乱洒流泉湿翠微。
题寒山子图·其一
作者：屈大均
朝代：清
体裁：七言绝句

閒与天台扫落花，花花扫尽扫云霞。云霞亦是吾馀物，流出人间带日华。
题寒山子图·其二
作者：屈大均
朝代：清
体裁：七言绝句

天半飞桥势欲飞，赤城霞作羽人衣。天风不断松间起，乱洒流泉湿翠微。
题寒江钓雪图
作者：屈大均
朝代：清
体裁：七言绝句

雨雪江中一钓竿，天生渔父不知寒。蓑衣白尽无人识，都作双双白鹭看。
题小长芦图
作者：屈大均
朝代：清
体裁：七言绝句

长水牵人宝带长，还馀锦带系鸳鸯。月波酒好兼黄雀，父子为渔乐镜香。
题尹铨部兰陔别业
作者：屈大均
朝代：清

欲共山公醉，移居傍习池。红颜花底驻，绿髓酒中滋。声色何妨道，清狂是此时。向来观物化，蝴蝶亦吾师。夜半罗浮日，高高上泬寥。光含沧海气，声振大江潮。帘捲诸峰入，楼开百谷朝。虎门看咫尺，帆影满青霄。水长频无路，林深似有山。蝉声随雨去，荷气逐风还。柳外龙媒蹀，花中雉子斑。谢公正休沐，日夕道心閒。
题尹铨部兰陔别业·其一
作者：屈大均
朝代：清
体裁：五言律诗

欲共山公醉，移居傍习池。红颜花底驻，绿髓酒中滋。声色何妨道，清狂是此时。向来观物化，蝴蝶亦吾师。
题尹铨部兰陔别业·其三
作者：屈大均
朝代：清
体裁：五言律诗

水长频无路，林深似有山。蝉声随雨去，荷气逐风还。柳外龙媒蹀，花中雉子斑。谢公正休沐，日夕道心閒。